title: Tatuus

text: Aikaisemmin se on valmistanut mm. Formula S2000, Formula Renault V6 ja Formula Renault 1.6 -luokkien autoja. Tatuusin eniten valmistettu tuote on Formula Renault 2.0 -luokassa vuosina 2000–2009 käytetty Tatuus FR2000, jota tehtiin yhteensä 850 kappaletta.


title: Viktor Svedberg

text: Viktor Svedberg (s. 24. toukokuuta 1991 Göteborg, Ruotsi) on ruotsalainen jääkiekkopuolustaja, joka pelaa NHL-joukkue Chicago Blackhawksin organisaatiossa. Hän pelaa lähinnä AHL-joukkue Rockford IceHogsissa. Isokokoinen Svedberg on peräti 205 cm pitkä ja 108 kg painava. Hän on AHL:n pisin pelaaja kaudella 2015–2016 ja NHL:n puolella Svedbergiä pidempi on vain koko liigan kaikkien aikojen pituusennätyksen omaava 206 cm pitkä Zdeno Chára. Svedbergin vahvuuksiin kuuluu koko, ulottuvuus, kaksinkamppailut ja alivoimapelaaminen. Hänen heikkouksiinsa kuuluu luistelu ja pelikäsityksen puute.


title: Viktor Svedberg

text: Svedberg on Göteborgs IK:n kasvatti. Hän siirtyi juniorina sittemmin Rögle BK:hon, jossa Svedberg teki debyyttinsä miesten peleissä esiintymällä yhdessä Kvalserien-ottelussa keväällä 2009. Hän palasi kaudeksi 2009–2010 kotikaupunkiinsa Göteborgiin ja siirtyi Frölunda HC:n J20-junioreihin. Svedberg nousi toisella kaudellaan 2010–2011 joukkueen varakapteeniksi ja oli tehoilla 5+17=22 Frölundan tehokkain puolustaja. Hän sijoittui J20 SuperElitin puolustajien pistepörssissä kymmenenneksi. Svedberg voitti kauden päätteeksi mestaruuden. Hän voitti kauden aikana myös A-nuorten European Trophyn mestaruuden. Svedberg debytoi kauden aikana myös Frölundan Elitserien-joukkueessa pelaten yhdeksän runkosarjaottelua ilman tehopisteitä.


title: Viktor Svedberg

text: Toukokuussa 2011 Svedberg teki kaksivuotisen Elitserien-sopimuksen Frölundan kanssa. Hän teki Elitserien-uransa avausmaalin 15. syyskuuta 2011 vieraissa MODO:a vastaan. Svedbergin osuma ratkaisi voiton Frölundalle. Yhteensä hän teki tulokaskautensa 2011–2012 aikana 55 runkosarja- ja kuudessa playoff-ottelussa tehot 3+2=5.


title: Viktor Svedberg

text: Toukokuussa 2013 Svedberg teki vuoden mittaisen AHL-sopimuksen Rockford IceHogsin kanssa. Hän osallistui samana syksynä myös NHL-joukkue Chicago Blackhawksin harjoitusleirille. Svedberg teki lokakuussa joukkueen kanssa kaksivuotisen tulokassopimuksen. Hän pelasi kauden 2013–2014 kuitenkin kokonaan AHL:ssä tehden 35 runkosarjaottelussa tehot 2+7=9. Myös kausi 2014–2015 eteni kokonaan farmissa. Elokuussa 2015 Svedberg teki vuoden mittaisen jatkosopimuksen Blackhawksin kanssa.


title: Viktor Svedberg

text: Kaudeksi 2015–2016 Svedberg otti paikkansa Blackhawksin NHL-avauskokoonpanosta. Hän teki NHL-debyyttinsä runkosarjan toisella kierroksella 9. lokakuuta 2015 vieraissa New York Islandersia vastaan. Svedberg sai ottelussa jääaikaa 16.19 minuuttia. Hän teki NHL-uransa avausmaalin 15. lokakuuta 2015 vieraissa Washington Capitalsia vastaan. Svedberg teki 15 ottelussa tehot 1+1=2, kunnes hänet lähetettiin farmijoukkue Rockford IceHogsiin marraskuussa 2015.


title: Pedro Luis Ronchino

text: Pedro Luis Ronchino (s. 18. kesäkuuta 1928 Rosario) on argentiinalainen roomalaiskatolinen piispa. Hänet vihittiin salesiaanien papiksi 1. elokuuta 1954 ja nimitettiin Comodoro Rivadavian hiippakunnan piispaksi 30. tammikuuta 1993. Piispaksi vihkiminen seurasi 19. maaliskuuta. Pääkonsekraattorina toimi Antonio Quarracino, jota avustivat Rómulo García ja Jorge Arturo Meinvielle.


title: Pedro Luis Ronchino

text: Ronchino jäi eläkkeelle 19. helmikuuta 2005.


title: Bandyliigakausi 2008–2009

text: Jääpallon Bandyliigassa kaudella 2008-2009 pelattiin ensin yksinkertainen runkosarja, jonka jälkeen sarja jaettiin valioliigaan ja jatkosarjaan. Mestaruus ratkaistiin kahdeksan parhaan pudotuspeleillä.


title: Bandyliigakausi 2008–2009

text: Aiempina kausina ennakkosuosikkina kauteen lähtenyt Tornion Palloveikot menetti lähes koko joukkueensa Ruotsin allsvenskanissa pelanneeseen Haaparanta-Tornio Bandyyn, joka tavoitteli nousua Elitserieniin jonne se myös onnistui nousemaan. Menetysten takia ToPV sijoittui sarjassa viimeiseksi. ToPV:n menetysten takia suurimmat suosikit kauteen lähdettäessä olivat Oulun Luistinseura ja Helsingin IFK, jotka lopulta myös kohtasivat loppuotteluissa. Mestaruuden voitti lopulta OLS ja HIFK saavuitti hopeaa. Oulun Palloseura saavutti pronssia. Edellisen kerran OPS oli ollut mitalisijalla yli 40 vuotta aikaisemmin, vuonna 1967.


title: Bandyliigakausi 2008–2009

text: Puolivälierät pelattiin paras kolmesta -menetelmällä siten, että ensimmäinen ottelu käytiin heikommin sijoittuneen ja toinen sekä tarvittaessa kolmas ottelu paremmin sijoittuneen kotikentällä.


title: Bandyliigakausi 2008–2009

text: Välierät pelattiin paras kolmesta menetelmällä samoin kuin puolivälierätkin.


title: Bandyliigakausi 2008–2009

text: Loppuottelut pelattiin paras kolmesta menetelmällä samoin kuin aiemmat kierroksetkin.


title: Bandyliigakausi 2008–2009

text: OLS: Juho-Pekka Airaksinen, Janne Parpala, Vesa Leino, Hannu Simoska, Jarmo Mällinen, Ville-Veikko Angeria, Marko Veittikoski, Markus Kumpuoja, Pertti Virtanen, Matti Immonen, Timo Arjanko, Atte Lämsä, Juha Nousiainen, Kimmo Keränen, Petteri Luomansuu, Sami Harjuoja, Antti Alajoutsijärvi, Ilari Moisala, Hannu Kauttio, Marko Kilpeläinen, Samuli Niskanen.


title: Rómulo García

text: Rómulo García (24. maaliskuuta 1927 – 18. joulukuuta 2005) oli argentiinalainen roomalaiskatolinen arkkipiispa. Hänet vihittiin papiksi 10. joulukuuta 1950 ja nimitettiin Mar del Platan hiippakunnan vihkipiispaksi sekä Uzitan titulaaripiispaksi 9. elokuuta 1975. Piispaksi vihkiminen seurasi 24. syyskuuta. Pääkonsekraattorina toimi Eduardo Francisco Pironio, jota avustivat Jorge Mayer ja Germiniano Esorto.


title: Rómulo García

text: García sai 19. tammikuuta 1976 nimityksen Mar del Platan piispaksi, jonka virkaan hänet asetettiin 19. helmikuuta. García nimitettiin 31. toukokuuta 1991 Bahía Blancan arkkihiippakunnan arkkipiispaksi, ja hänet asetettiin tähän virkaan 24. syyskuuta. Hän jäi eläkkeelle 15. kesäkuuta 2002.


title: Rinaldo Fidel Brédice

text: Rinaldo Fidel Brédice (11. syyskuuta 1932 – 15. huhtikuuta 2018) oli argentiinalainen roomalaiskatolinen piispa. Hänet vihittiin papiksi 22. joulukuuta 1956 ja nimitettiin Santa Rosan hiippakunnan piispaksi 31. tammikuuta 1992. Piispaksi vihkiminen seurasi 19. maaliskuuta. Pääkonsekraattorina toimi Rómulo García, jota avustivat Jorge Manuel López ja Ubaldo Calabresi.


title: Rinaldo Fidel Brédice

text: Brédice jäi eläkkeelle 24. kesäkuuta 2008.


title: Sergio Alfredo Fenoy

text: Sergio Alfredo Fenoy (s. 19. toukokuuta 1959 Rosario) on argentiinalainen roomalaiskatolinen piispa. Hänet vihittiin papiksi Rosarion arkkihiippakuntaan 2. joulukuuta 1983 ja nimitettiin sen vihkipiispaksi sekä Satafiksen titulaaripiispaksi 3. huhtikuuta 1999. Piispaksi vihkiminen seurasi 21. toukokuuta. Pääkonsekraattorina toimi Eduardo Vicente Mirás, jota avustivat Jorge Manuel López, Rinaldo Fidel Brédice, Héctor Sabatino Cardelli ja Luis Armando Collazuol.


title: Sergio Alfredo Fenoy

text: 5. joulukuuta 2006 Fenoy sai nimityksen San Miguelin hiippakunnan piispaksi.


title: Mikael Wahlman

text: Mikael Wahlman on suomalainen esteratsastaja. Hän voitti vuoden 2011 esteratsastuksen senioreiden suomenmestaruuden.


title: Mikael Wahlman

text: Wahlman kuuluu Hollolassa toimivaan seuraan Korpikylän Ratsastajat (Kop-Ra). Vuonna 2010 Wahlman voitti junioreiden suomenmestaruuden. Vuonna 2011 hän ratsasti ensimmäistä kauttaan nuorissa, mutta päätti tavoitella avoimen luokan mestaruutta. Syyskuussa hän voitti senioreiden Suomen mestaruuden kahdeksanvuotiaalla belgianpuoliveriruunallaan Wilantos van Bon Cheval. Monipäiväisissä mestaruuskilpailuissa ratsukko ei saavuttanut yhtään luokkavoittoa, mutta voitti mestaruuden yhteistuloksisten perusteella. Ratsukon lopputulos oli 9,06 virhepistettä ja eroa toiseksi tulleisiin Rosa Ruutsalo – Whisper oli 3,94 virhepistettä. Vuonna 2012 hän voitti Tapiola nuorten GP-sarjan hevosella Prestige.


title: Gulf Tower

text: Gulf Tower on pilvenpiirtäjä Pittsburghin kaupungissa Pennsylvanian osavaltiossa Yhdysvalloissa. Torni on nimetty Gulf Oil Corporationin mukaan, jonka pääkonttoriksi se rakennettiin. Gulf ja Chevron liittyivät yhteen 1984 aikansa suurimmassa yritysfuusiossa. Rakennusta alettiin rakentaa vuonna 1930, ja se valmistui vuonna 1932. Rakennus tuli valmistuessaan maksamaan noin 10,5 miljoonaa Yhdysvaltain dollaria. Rakennus on 177,4 metriä korkea ja siinä on 44 kerrosta ja 15 hissiä. Rakennuksen arkkitehtina toimi Trowbridge & Livingston -yhtiössä työskennellyt arkkitehti E. P. Mellon. Rakennus on toimistokäytössä.


title: Anton Axelsson

text: Per Roger Anton Axelsson (s. 16. tammikuuta 1986 Kungälv, Ruotsi) on ruotsalainen entinen jääkiekkoilija, pelipaikaltaan vasen laitahyökkääjä. Hän pelasi urallaan Elitserienissä/SHL:ssä yhteensä 483 runkosarjaottelua tehopistein 61+65=126 ja keräten 111 jäähyminuuttia sekä 74 playoff-ottelua tehopistein 9+3=12 ja keräten 12 jäähyminuuttia. Axelsson voitti pelaajauransa viimeisellä kaudellaan 2015–2016 Frölunda HC:ssä sekä Ruotsin-mestaruuden että Mestarien liigan mestaruuden. Hänet tunnettiin työteliäänä pelaajana, karvaajana ja puolustavana hyökkääjänä. Axelsson tunnettiin ennen kaikkea käyttökelpoisena alivoimapelaajana hänen nopeutensa ja blokkaustaitojensa ansiosta.


title: Anton Axelsson

text: Axelssonin kasvattajaseura on Kungälvs IK. Hän siirtyi juniorina sittemmin Frölunda HC:hen, jossa Axelsson voitti J18 Allsvenskanin mestaruuden vuosina 2003 ja 2004. Detroit Red Wings varasi hänet 192. pelaajana . Axelsson voitti Frölundassa myös J20 SuperElitin mestaruuden vuonna 2005 ja hopeaa vuonna 2006. Kaudella 2004–2005 hän voitti myös koko J20 SuperElitin runkosarjan syöttöpörssin ja sijoittui Mora IK:n Jens Jakobsin kanssa pistepörssissä kolmanneksi tehoilla 12+30=42. Axelsson voitti myös kevään 2005 pudotuspelien syöttöpörssin viidellä syötöllään.


title: Anton Axelsson

text: Kaudeksi 2005–2006 Axelsson nostettiin kaksivuotisella sopimuksella Frölundan Elitserien-joukkueeseen, jossa hän teki kyseisellä kaudella myös Elitserien-debyyttinsä. Tulokaskausi toi Axelssonille 39 runkosarja- ja 11 playoff-ottelussa yhteensä tehot 3+3=6. Hän voitti Elitserien-hopeaa keväällä 2006. Toisella kaudellaan 2006–2007 Axelsson teki runkosarjassa 12 pistettä. Hän pelasi kauden aikana myös yhden ottelun lainalla kasvattajaseurassaan Kungälvs IK:ssa, I-divisioonassa.


title: Anton Axelsson

text: Huhtikuussa 2007 Axelsson teki kaksivuotisen sopimuksen Timrå IK:n kanssa. Hän teki kaudella 2007–2008 Elitserienin yhden kauden piste-ennätyksensä tehoilla 10+10=20, kuten myös kevään 2008 pudotuspeleissä tehoilla 2+2=4. Kahden Timråssa vietetyn kauden jälkeen Axelsson teki kaksivuotisen jatkosopimuksen joukkueen kanssa huhtikuussa 2009.


title: Anton Axelsson

text: Kaudeksi 2011–2012 Axelsson palasi kaksivuotisella sopimuksella Frölundaan. Kaudella 2012–2013 hän voitti joukkueen sisäisen tehotilaston lukemalla +12. Kaudella 2013–2014 Axelsson jakoi sen Nicklas Lasun ja Christoffer Perssonin kanssa lukemalla +10. Kesäkuussa 2014 hän teki kaksivuotisen jatkosopimuksen Frölundan kanssa. Kauden 2014–2015 aikana Axelsson voitti Mestarien liigan hopeaa.


title: Anton Axelsson

text: Kesällä 2015 Axelssonilta leikattiin sekä ranne, lonkka että olkapää, joten hän aloitti kautensa 2015–2016 vasta joulukuun 2015 lopulla neljän ottelun lainalla HockeyAllsvenskanissa aiemmassa seurassaan Timråssa. Axelsson pelasi Frölundassa runkosarjan aikana 19 ottelua ja CHL:ssä kaksi ottelua. Hän voitti kauden päätteeksi Ruotsin-mestaruuden. Axelsson voitti myös CHL:n mestaruuden. Lokakuussa 2016 hän ilmoitti omalla Twitter-tilillään lopettaneensa pelaajauransa. Axelssonin päätöksen taustalla oli loukkaantumiset.


title: Anton Axelsson

text: Axelsson pelasi alle 20-vuotiaiden MM-kilpailuissa vuonna 2006. Hän pelasi myös U-18 Junior World Cupissa vuonna 2003. Yhteensä Axelsson pelasi 20 nuorten ja 17 poikien maaottelua.


title: Anton Axelsson

text: Axelssonin isoveli Per-Johan pelasi omalla urallaan pudotuspelit mukaan lukien yli 800 NHL-ottelua ja oli voittamassa olympiakultaa Torinossa 2006.


title: Virotoksiinit

text: Virotoksiinit ovat fallotoksiinien tavoin seitsemää aminohappoa sisältäviä rengasrakenteisia – kuitenkin monosyklisiä – heptapeptidejä, sienimyrkkyjä, joita esiintyy muun muassa valkokärpässienessä ja kavalakärpässienessä. Virotoksiinit eivät tuhoudu ruoanvalmistuksessa, eivätkä elimistön entsyymit hajota niitä. Ne vaikuttavat elimistössä samoin kuin fallotoksiinit.


title: Lentopallon miesten SM-sarjakausi 1984–1985

text: Lentopallon miesten mestaruussarjassa kaudella 1984–1985 pelattiin kymmenen joukkueen runkosarja, josta kuusi parasta selvisi mitalisarjaan ja loput neljä alempaan jatkosarjaan taistelemaan sarjapaikastaan.


text: Jatkosarjaan annettiin lähtöpisteitä runkosarjan sijoituksen perusteella 6-4-3-2-1-0


text: Jatkosarjaan annettiin lähtöpisteitä runkosarjan sijoituksen perusteella 3-2-1-0


text: Sarjasta putosivat Vammala ja Salo. Tilalle nousivat SaLe, Kuopio ja Oriveden Ponnistus


text: Nousukarsintasarjaan annettiin 1-sarjan lohkovoittajille 2 lähtöpistettä.


title: José Pedro Pozzi

text: José Pedro Pozzi (12. heinäkuuta 1925 Vimercate – 26. marraskuuta 2017) oli argentiinalainen roomalaiskatolinen piispa. Hänet vihittiin salesiaanien papiksi 25. marraskuuta 1951 ja nimitettiin Alto Valle del Río Negron hiippakunnan piispaksi 22. heinäkuuta 1993. Piispaksi vihkiminen seurasi 25. syyskuuta. Pääkonsekraattorina toimi Agustín Roberto Radrizzani, jota avustivat Jorge Arturo Meinvielle ja Rinaldo Fidel Brédice. Pozzi asetettiin virkaansa 16. lokakuuta. Hän jäi eläkkeelle 19. maaliskuuta 2003.


title: Néstor Hugo Navarro

text: Néstor Hugo Navarro (s. 26. maaliskuuta 1934) on argentiinalainen roomalaiskatolinen piispa. Hänet vihittiin papiksi Bahía Blancan arkkihiippakuntaan 21. joulukuuta 1968 ja nimitettiin sen vihkipiispaksi sekä Rotdonin titulaaripiispaksi 15. huhtikuuta 1998. Piispaksi vihkiminen seurasi 1. kesäkuuta. Pääkonsekraattorina toimi Rómulo García, jota avustivat Jorge Mayer ja José María Arancedo.


title: Néstor Hugo Navarro

text: 19. maaliskuuta 2003 Navarro sai nimityksen Alto Valle del Río Negron hiippakunnan piispaksi, jona hän toimi, kunnes jäi eläkkeelle 10. helmikuuta 2010.


title: Reetta Ristimäki

text: Reetta Maria Ristimäki (s. 1964) on suomalainen laulaja, sopraano ja näyttelijä. Hänet tunnetaan muun muassa Ooppera Skaalan ja musiikkiteatteri Kapsäkin yhtenä perustajana. Hänen erityinen kiinnostuksen kohteensa on yhteiskunnallinen kabaree.


title: Reetta Ristimäki

text: Reetta Ristimäki varttui opettajaperheessä Etelä-Pohjanmaan Nurmossa. Hänen laulunopettajinaan ovat toimineet muun muassa Ritva Auvinen, Liisa Linko-Malmio ja Irina Gavrilovici. Lisäksi hän on opiskellut vuodesta 2011 Jo Estill -tekniikkaa. Hän on konsertoinut ja esiintynyt lukuisissa erilaisissa musiikkiteatteriproduktioissa ja oopperoissa sekä konsertoinut niin Suomessa kuin ulkomaillakin.


title: Reetta Ristimäki

text: Ristimäki opiskeli laulua Sibelius-Akatemiassa, josta valmistui musiikin maisteriksi ja oopperalaulajaksi. Vuosina 1997-1998 hän opiskeli Berliinissä Hocschule der Kunstssa. Hän on koulutukseltaan myös Helsingin yliopistosta valmistunut kasvatustieteiden maisteri sekä musiikkiin ja kuvaamataitoon erikoistunut luokanopettaja.


title: Reetta Ristimäki

text: Ristimäki oli perustamassa nykyoopperaan keskittynyttä ryhmää Ooppera Skaala 1995 ja perusti helsinkiläisen Musiikkiteatteri Kapsäkin vuonna 2000. Ristimäki toimi sen toiminnanjohtajana ja puheenjohtajana 2000-2007 ja teatterinjohtajana vuodet 2007-2012. Ristimäki on ollut ideoimassa ja tuottamassa lukuisia uutta kotimaista musiikkiteatteria ja oopperaa edustavia kantaesityksiä kuten "Risto Räppääjä ja pakastaja-Elvi" (2002), "Heinähattu, Vilttitossu ja suuri pamaus" (2003), "Dakota" (2005), "Anna Liisa" (2008), "Mahagonnyn kaupungin nousu ja tuho" (2011), "Välilasku" (2012), "Houdini" (2014), "Palava kaupunki" (2015) ja Patrick Barlow’n oopperakomedia "Messias" (2016).


title: Reetta Ristimäki

text: Muusikkojen liitto palkitsi Ristimäen kotimaisen musiikkiteatterin edistämisestä tunnustuspalkinnolla 2011. Reetta Ristimäki on toiminut vuodesta 2016 alkaen perinteikkään Suomalaisen kamarioopperan taiteellisesta linjasta ja taloudesta vastaavana toiminnanjohtajana. Hänellä on myös oma Greta Productions -niminen taidealan tuotantoyhtiö ja laulustudio.


title: Eksponentiaalinen hajoaminen

text: Suure pienenee tai vähenee eksponentiaalisesti, jos sen hetkellinen arvo "N" pienenee kullakin ajanhetkellä "t" nopeudella, joka on suoraan verrannollinen senhetkiseen arvoon. Positiivista verrannollisuuskerrointa "λ" kutsutaan tällöin hajoamisvakioksi. Tällöin hajoaminen toteuttaa hajoamislaiksi kutsutun differentiaaliyhtälön:


title: Eksponentiaalinen hajoaminen

text: Yhtälöä kutsutaan hajoamislaiksi muun muassa siksi, että sillä on yhteys radioaktiiviseen hajoamiseen ja kemiallisiin hajoamisreaktioihin.


title: Eksponentiaalinen hajoaminen

text: Differentiaaliyhtälö voidaan ratkaista muokkaamalla se ensin muotoon


title: Eksponentiaalinen hajoaminen

text: ja integroimalla yhtälön molemmat puolet. Integrointirajat vasemmalla puolella ovat "N(0)" eli "N":n arvo hetkellä "t=0" ja "N(t)" eli arvo hetkellä "t". Vastaavasti oikealla puolella integrointi tehdään välillä 0 ... t. Ratkaisuksi saadaan yhtälö


title: Eksponentiaalinen hajoaminen

text: josta saadaan lopulta ratkaistua "N(t)":


title: Eksponentiaalinen hajoaminen

text: Edellä olevaa yhtälöä kutsutaan hajoamislain integraalimuodoksi.


title: Eksponentiaalinen hajoaminen

text: Intuitiivisesti ymmärrettävä suure hajoamisen nopeudelle on puoliintumisaika. Puoliintumisaika on se aika, jossa suure "N" pienenee puoleen alkuperäisestä arvostaan. Puoliintumisaika "T" voidaan helposti johtaa hajoamislain integraalimuodosta asettamalla "N(T)=N(0)/2", eli ajanhetkellä "t=T" on "N":n alkuperäinen arvo laskenut puoleen alkuperäisestä. Tällöin saadaan puoliintumisajan arvoksi


title: Eksponentiaalinen hajoaminen

text: Hajoamislaki saa tämän kaavan avulla helpon muodon (sijoittamalla formula_6 hajoamislain integraalimuotoon):


title: Eksponentiaalinen hajoaminen

text: Tästä yhtälöstä nähdään, että yhden puoliintumisajan kuluessa suure on pienentynyt puoleen alkuperäisestä, kahden puoliintumisajan kuluttua neljäsosaan jne.


title: Eksponentiaalinen hajoaminen

text: Toinen, matemaattisesti yksinkertaisempi mutta intuitiivisesti vaikeammin ymmärrettävä hajoamisnopeutta kuvaava suure on keskimääräinen elinaika formula_8. Keskimääräinen elinaika on se aika, jossa suure pienenee "1/e":n osaan alkuperäisestä. Vastaavalla tavalla kuin puoliintumisajan yhteydessä, saadaan keskimääräisen elinajan lausekkeeksi


title: Eksponentiaalinen hajoaminen

text: Esimerkiksi radioaktiivisessa hajoamisessa keskimääräinen elinaika kuvaa keskimääräistä aikaa, jonka ydin ehtii olla alun perin "N(0)" ydintä sisältäneessä joukossa ennen hajoamistaan. Toisenlainen johto keskimääräiselle elinajalle on esitetty englanninkielisessä artikkelissa.


title: Eksponentiaalinen hajoaminen

text: Esimerkiksi polonium-210:n keskimääräinen elinaika on 200 vuorokautta, mutta puoliintumisaika vain 138 vuorokautta.


title: Eksponentiaalinen hajoaminen

text: Jos hajoaminen tapahtuu useamman prosessin kautta (kuten usein esimerkiksi radioaktiivisessa hajoamisessa), ja kullakin on oma keskimääräinen elinaikansa, ollaan yleensä kiinnostuneita vain kokonaisuudessaan hajoamisen keskimääräisestä elinajasta. Kokonaishajoamisnopeudelle voidaan kirjoittaa yhtälö:


title: Eksponentiaalinen hajoaminen

text: Ratkaisu saadaan, kun kirjoitetaan hajoamisvakioiden summa uutena hajoamisvakiona eli asettamalla formula_11. Tällöin


title: Eksponentiaalinen hajoaminen

text: Nyt saadaan yhtälö


title: Eksponentiaalinen hajoaminen

text: josta ratkaisemalla saadaan


title: Eksponentiaalinen hajoaminen

text: On helppoa nähdä, että tämä voidaan yleistää koskemaan "n" kappaletta prosesseja muodossa


title: Juan Horacio Suárez

text: Juan Horacio Suárez (s. 12. maaliskuuta 1938) on argentiinalainen roomalaiskatolinen piispa. Hänet vihittiin papiksi 2. joulukuuta 1967 ja nimitettiin Gregorio de Laferreren hiippakunnan piispaksi 25. marraskuuta 2000. Piispaksi vihkiminen seurasi 23. joulukuuta. Pääkonsekraattorina toimi Santos Abril y Castelló, jota avustivat Jorge Arturo Meinvielle, José María Arancedo, Guillermo José Garlatti ja Néstor Hugo Navarro. Suárez asetettiin virkaansa 29. joulukuuta. Hän jäi eläkkeelle 19. joulukuuta 2013.


title: Guillermo José Garlatti

text: Guillermo José Garlatti (s. 12. heinäkuuta 1940) on argentiinalainen roomalaiskatolinen arkkipiispa. Hänet vihittiin papiksi La Platan arkkihiippakuntaan 5. heinäkuuta 1964 ja nimitettiin sen vihkipiispaksi sekä Aquae Regiaen titulaaripiispaksi 27. elokuuta 1994. Piispaksi vihkiminen seurasi 30. marraskuuta. Pääkonsekraattorina toimi Carlos Walter Galán Barry, jota avustivat José María Arancedo ja Juan Carlos Maccarone.


title: Guillermo José Garlatti

text: Garlatti sai 20. helmikuuta 1997 nimityksen San Rafaelin hiippakunnan piispaksi, jonka virkaan hänet asetettiin 8. toukokuuta. Hänet nimitettiin 11. maaliskuuta 2003 Bahía Blancan arkkipiispaksi, ja tähän virkaan hänet asetettiin 10. toukokuuta.


title: Pedro María Laxague

text: Pedro María Laxague (s. 14. syyskuuta 1952 Coronel Pringles) on argentiinalainen roomalaiskatolinen piispa. Hänet vihittiin papiksi Bahía Blancan arkkihiippakuntaan 15. heinäkuuta 1989 ja nimitettiin sen vihkipiispaksi sekä Castra Severianan titulaaripiispaksi 14. marraskuuta 2006. Piispaksi vihkiminen seurasi 21. joulukuuta. Pääkonsekraattorina toimi Guillermo José Garlatti, jota avustivat Esteban María Laxague, Néstor Hugo Navarro ja Jorge Mayer.


title: Pedro María Laxague

text: Pedro María ja Esteban María Laxague ovat veljekset.


title: Wilson-planeettavaihteisto

text: Wilson-planeettavaihteisto on hyötyajoneuvoissa käytetty automaattivaihteistotyyppi. Nimensä se on saanut keksijältään W. G. Wilsonin mukaan, joka vuonna 1927 esitteli ideansa 4-nopeuksisesta puoliautomaattisesta vaihteistosta, jossa haluttu vaihde esivalittiin ennen varsinaista vaihtamista. Myöhemmin vaihteistosta on kehitetty 5-vaihteinen ja täysin automaattinen versio.


title: Wilson-planeettavaihteisto

text: 5-vaihteinen Wilson-planeettavaihteisto on viiden planeettavaihteen yhdistelmärakenne, jossa vaihteiden kytkemiseksi käytetään viittä jarrupantaa ja yhtä monilevykytkintä. Kokoonpano on henkilöautokäyttöä ajatellen liian monimutkainen ja painava, mutta hyötyajoneuvojen kannalta nämä ominaisuudet eivät ole ongelma.


title: Wilson-planeettavaihteisto

text: Wilson-planeettavaihteiston vahvuus on siinä, kuinka eri vaihteet saadaan kytketyksi: kukin vaihde tarvitsee vain yhden kytkentäelementin (jarrupannat ja monilevykytkin) aktivoimista. Näin ollen vaihteiston ohjauslogiikka pysyy varsin yksinkertaisena.


title: Wilson-planeettavaihteisto

text: Kuvassa ja taulukossa A viittaa aurinkopyörään, K kehäpyörään ja P planeettakannattimeen. Yhdistelmistä esimerkiksi KPKPA tarkoittaa, että siinä on etupäästä lukien kehäpyörä, planeettakannatin, kehäpyörä, planeettakannatin ja aurinkopyörä kaikki yhtenä osakokonaisuutena.


title: Faídon Matthaíou

text: Faídon Matthaíou (, 12. heinäkuuta 1924 Thessaloniki – 17. syyskuuta 2011) oli kreikkalainen koripalloilija ja soutaja. Hän osallistui molemmissa lajeissa kesäolympialaisiin. Koripallosta Matthaíou voitti lisäksi Kreikan maajoukkueessa EM-pronssia vuonna 1949.


title: Faídon Matthaíou

text: Matthaíou syntyi Thessalonikissa 12. heinäkuuta 1924. Hän osallistui soutajana Lontoon kesäolympialaisiin 1948, missä hän karsiutui yksiköiden alkuerissä ja keräilyerissä.


title: Faídon Matthaíou

text: Koripallossa Matthaíou osallistui Kreikan maajoukkueessa kaksiin EM-kilpailuihin. Vuonna 1949 Egyptin EM-kilpailuissa Kreikka voitti pronssia ja Ranskan EM-kilpailuissa 1951 joukkue oli kahdeksas. Helsingin kesäolympialaisissa 1952 Kreikka pelasi karsintakierroksella yhden voiton ja kaksi tappiota ja sijoittui lopputuloksissa jaetulle 17:nnelle tilalle. Matthaíou teki Helsingissä pisteitä 12,7 pisteen ottelukohtaisella keskiarvolla.


title: Faídon Matthaíou

text: 1960-luvulla Matthaíou toimi Kreikan koripallomaajoukkueen päävalmentajana kolmissa EM-kilpailuissa. Hän valmensi myös useita kreikkalaisia pääsarjajoukkueita. Matthaíou kuoli 87-vuotiaana 17. syyskuuta 2011.


title: Tšudovon rautatieasema

text: Tšudovon Moskovan rautatieasema () on Venäjän Novgorodin alueen pohjoisosan Tšudovossa sijaitseva Venäjän rautateiden rautatieasema. Se sijaitsee Pietarin ja Moskovan välisellä pääradalla noin 120 km Pietarista kaakkoon; suuri osa pikajunista tosin ajaa Tšudovon ratapihan läpi pysähtymättä. Pääradan ohella Tšudovosta on rata Novgorodiin lounaassa ja Murmannin radalle pohjoisessa. Tsudovon Moskovan aseman kautta liikennöi myös runsaasti lähijunia muun muassa Pietariin ja Novgorodiin.


title: Tšudovon rautatieasema

text: Tšudovossa on kaksi muutakin rautatieasemaa, Tšudovon Kirovin asema () ja Tšudovon Novgorodin asema.


title: Rodrigo (jalkapalloilija)

text: Rodrigo Martins Vaz (s. 24. toukokuuta 1971 Curitiba, Brasilia) on entinen brasilialainen jalkapalloilija. Hän pelasi Suomessa Veikkausliigaa vuosina 1993–2003 FC Jazzissa, Helsingin Jalkapalloklubissa, FC Lahdessa ja Tampere Unitedissa.


title: Rodrigo (jalkapalloilija)

text: Suomen mestaruuden Rodrigo voitti kolme kertaa, vuosina 1993 ja 1996 FC Jazzissa sekä 1997 HJK:ssa. FC Jazzin paras maalintekijä hän oli kolmena kautena.


title: Rodrigo (jalkapalloilija)

text: Keskikentällä pelanneen Rodrigon uraa värittivät useat loukkantumiset. Kaudella 1994 hän pelasi vain 10 ottelua loukkaannuttuaan pahoin toukokuussa MyPan Janne Mäkelän taklauksesta. Myös vuosina 1996 ja 1997 hän oli sivussa käytännössä lähes koko kauden.


title: Rodrigo (jalkapalloilija)

text: Kotimaahansa paluun jälkeen hän on välittänyt useita brasilialaispelaajia Suomeen, muun muassa Porin Palloilijoiden joukkueeseen.


title: Rodrigo (jalkapalloilija)

text: Lokakuussa 2017 Rodrigo palasi Suomeen IV divisioonaan pudonneen Paimion Hakan valmennuspäälliköksi ja B-poikien valmentajaksi.


title: Prahan taistelu

text: Prahan taistelu (, "Prahan strateginen hyökkäysoperaatio", myös "Prahan vapautus") oli toisen maailmansodan viimeinen taistelu Euroopassa. Taistelu käytiin itärintamalla 6.–11. toukokuuta 1945 Tšekkoslovakiassa olevien Saksan joukkojen kukistamiseksi. Berliini oli kukistunut jo muutamaa päivää aiemmin. 900 000 saksalaissotilaasta 850 000 kuoli, haavoittui tai vangittiin taistelun aikana. Iskussa tuhottiin täysin Ferdinand Schörnerin johtamat 17. armeija, 7. armeija sekä 1. ja 4. panssaridivisioona. Neuvostoliitto painoi taistelussa taistelleiden venäläissotilaiden kunniaksi mitalin Prahan vapauttamisesta.


title: Prahan taistelu

text: Osin samaan aikaan taisteluiden kanssa tapahtui tšekkiläisen vastarintaliikkeen johtama Prahan kansannousu, jonka tavoitteena oli myös kaupungin vapauttaminen.


title: Lasiahvenet

text: Lasiahvenet (Ambassidae, joskus myös Chandidae) on ahvenkaloihin kuuluva heimo. Heimon lajeja tavataan indopasifiselta merialueelta ja Oseaniasta.


title: Lasiahvenet

text: Lasiahvenlajit ovat melko läheistä sukua robaloille ("Centropomidae") ja luettiin aikaisemmin kuuluvaksi samaan heimoon. Heimoon kuuluu 8 sukua ja noin 41 lajia. Suurin osa lasiahvenista on pienikokoisia ja jäävät alle 10 cm:n pituiseksi. Lasiahventen heimon suurin laji juovalasiahven ("Parambassis gulliveri") voi kasvaa 26–30 cm pitkäksi. Ruumiinrakenteeltaan lajit ovat litteähköjä kaloja ja selkäeviä on kaksi. Tyypillinen piirre on myös voimakkaasti haarautunut pyrstöevä. Lasiahventen suomut ovat ohuet ja kalat ovat usein osittain läpinäkyviä tai väriltään hopeanhohtoisia.


title: Lasiahvenet

text: Lasiahventen heimon kahdeksasta suvusta seitsemää tavataan makeista vesistä Kaakkois-Aasiasta ja Oseanian saarilta. Osa näistä elää myös murtovesissä. Yksi suku on mereinen ja sitä tavataan Afrikan itärannikolta. Kaakkois-Aasiassa eräitä lasiahvenia kalastetaan, koska ne ovat yleisiä ja halpoja proteiininlähteitä ja niitä käytetään myös kalansyötteinä. Muutamia lajeja, kuten lasiahventa ("Parambassis ranga"), pidetään myös akvaariokaloina.


title: 5450 Sokrates

text: 5450 Sokrates on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysivät C. J. van Houten, I. van Houten-Groeneveld ja T. Gehrels vuonna 1960. Pikkuplaneetta sai nimensä antiikin kreikkalaisen filosofin, Sokrateen mukaan. Ennen nimeämistään tämä asteroidi tunnettiin väliaikaisella tunnuksella 2780 P-L. Koska Sokrateksen absoluuttinen magnitudi (H) on 12,0, sen läpimitta on todennäköisesti välillä 11–24 kilometriä.


title: 6123 Aristoteles

text: 6123 Aristoteles on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Roženin observatoriossa observatoriossa belgialainen tähtitieteilijä Eric Walter Elst vuonna 1987. Pikkuplaneetta sai nimensä antiikin kreikkalaisen filosofin Aristoteleen mukaan. Ennen nimeämistään tämä asteroidi tunnettiin tunnuksella 1987 SH2. Koska Aristoteleksen absoluuttinen magnitudi (H) on 13,7, sen läpimitta on todennäköisesti välillä 5–12 kilometriä.


title: Cursor

text: Cursor Oy on Kotkan-Haminan seudun kehittämisyhtiö, joka tuottaa elinkeino- ja kehittämispalveluja Kotkan, Haminan, Miehikkälän, Pyhtään ja Virolahden kunnille.


title: Cursor

text: Cursor Oy vastaa Kotkan, Haminan, Miehikkälän, Pyhtään ja Virolahden kuntien yritysneuvonnasta ja toteuttaa seudun kehittämishankkeita.


title: Cursor

text: Cursor Oy palvelee Etelä-Kymenlaakson yrittäjiä ja yrittäjiksi aikovia sekä seudulle sijoittuvia yrityksiä liiketoiminnan perustamis- ja kehittämisasioissa. Cursor Oy kuuluu Yritys-Suomi Kotkan-Haminan seutu -verkostoon, joka tuottaa palveluja yrityksille ja yrittäjiksi aikoville. Verkoston muita jäseniä ovat BIC Kymi ry, Finnvera Oyj Lappeenrannan aluekonttori, Kaakkois-Suomen ELY-keskus, Kotkan työ- ja elinkeinotoimisto ja ProAgria Kymenlaakso.


title: Cursor

text: Cursorin omistavat seudun viisi kuntaa (Kotka, Hamina, Pyhtää, Virolahti ja Miehikkälä) yhdessä alueen teollisuusyritysten ja rahoituslaitosten kanssa. Yhtiön suurin omistaja on Kotkan kaupunki, jonka omistuksessa on 86,4 %.


title: Cursor

text: Cursor Oy omistaa Kotkan-Haminan seudulla kiinteistöjä ja on osakkaana useissa kiinteistöyhtiöissä. Cursor Oy:n kiinteistötoiminnan tavoitteena on tukea yritysten kilpailukykyä ja lisätä seudun vetovoimaa tuottamalla ja hallinnoimalla tarkoituksenmukaisia toimitiloja. Cursor Oy pyrkii toimitila- ja kiinteistötoiminnassaan tarjoamaan yrityksille tiloja, joissa yritykset voivat keskittyä oman liiketoimintansa kehittämiseen. Cursorin omistuksessa on mm. Kotkan keskustassa sijaitseva toimistotalo Datariina. Cursor Oy ylläpitää rekisteriä Kotkan-Haminan seudun vapaista toimitiloista.


title: Cursor

text: Cursor Oy:n edeltäjä Kotkan Portti Oy perustamiskokous pidettiin heinäkuussa 1988 ja yhtiö merkittiin Kaupparekisteriin tammikuussa 1989.


title: Cursor

text: Vuonna 1996 Kotkan Portti Oy perusti tytäryhtiön, Kotkan - Haminan seudun Yrityspalvelu Oy:n, jonka tehtävänä oli edistää seudun elinkeinotoimintaa ja tuottaa palveluja seudun yrityksille. Emoyhtiö puolestaan vastasi kehitysyhtiötoiminnasta ja samalla nimi muutettiin Kotkan - Haminan seudun Portti Oy:ksi. Vuoden 2005 lopussa Kotkan - Haminan seudun Portti Oy ja Kotkan - Haminan seudun Yrityspalvelu Oy fuusioitiin ja vuonna 2006 syntyi Cursor Oy, Kotkan-Haminan seudun kehittämisyhtiö.


title: Joe Esposito

text: Joe Esposito, lempinimeltään Diamond Joe, (22. tammikuuta 1938 Chicago, Illinois – 23. marraskuuta 2016) oli yhdysvaltalainen kirjailija, kustantaja, näyttelijä ja kiertuemanageri, joka tuli parhaiten tunnetuksi Elvis Presleyn hovin Memphis Mafian jäsenenä ja Presleyn pitkäaikaisena kiertuemanagerina.


title: Joe Esposito

text: Esposito tapasi Elviksen armeijapalveluksen yhteydessä vuonna 1958. Myöhemmin miehet tutustuivat paremmin asemapaikassaan Länsi-Saksassa. Armeijan päätyttyä Elvis otti hyväksi ystäväkseen tulleen Joen henkivartijaksi Memphis Mafiaan. Lempinimensä "Diamond Joe" Esposito sai Elvikseltä ja se viittasi sekä saman nimiseen Espositon synnyinkaupungissa Chicagossa aiemmin vaikuttaneeseen oikeaan italialaisperäiseen mafiosoon kuin myös Memphis Mafiaan. Esposito sai myös toisen lempinimen Elviksen karateharrastuksen takia ja se oli "Lion" eli "Leijona". Myöhemmin Esposito astui hovissa niin sanottuun johtovirkaan eli Elviksen kiertuemanageriksi, joskin silloinkin Esposito oli tiukasti manageri Eversti Parkerin alaisuudessa.


title: Joe Esposito

text: Yli 17 vuotta Elviksen alaisuudessa toiminutta Espositoa on kutsuttu usein Elviksen parhaimmaksi ystäväksi. Esposito olikin Elviksen ja Priscilla Beaulieun häissä bestmanina, kun silloinen Joen vaimo Joanna toimi taasen Priscillan morsiusneitona. Esposito toimi muutenkin useita vuosia Elviksen yhtenä läheisimmistä avustajista ympärivuorokautisesti. Elvis ja Joe pysyivät ystävinä Presleyn kuolemaan asti, jolloin Esposito osallistui Gracelandissa elvytysyrityksiin ennen ambulanssin tuloa 16. elokuuta 1977. Presleyn hautajaisissa Esposito toimi yhtenä arkun kantajista.


title: Joe Esposito

text: Elviksen kuoltua Joe Esposito jatkoi kiertuemanagerin töitä toisen tunnetun kiertuemanagerin ja myös Elviksen konsertteja aiemmin manageroineen Jerry Weintraubin alaisuudessa. Tällöin Esposito toimi hetkellisesti muidenkin tunnettujen artistien avustajana, kuten muun muassa Bee Gees -yhtyeen ja Michael Jacksonin kiertuemanagerina.


title: Joe Esposito

text: Espositon mukaan Jacksonin ja Elviksen tyttären Lisa Marie Presleyn lyhyeksi jäänyt avioliitto oli alun perinkin eräänlainen virhe, koska he olivat vain hyviä ystäviä ja Jacksoniin kohdistuneet silloiset lapsen hyväksikäyttösyytökset ajoivat parin lopulta kunnolla yhteen Lisa Marien lohduttaessa Jacksonia.


title: Joe Esposito

text: Kiertuemanagerina tunnetuksi tullut Esposito julkaisi myöhemmin elämässään useampia kirjoja joko yksinään tai yhteistyössä muun muassa Elvis-historioitsija Joe Russon ja kirjailija Daniel Lombardyn kanssa. Julkaistut kirjat käsittelevät lähinnä Elvis Presleytä ja Espositoa itseään Presleyn rinnalla. Tämän lisäksi Esposito oli mukana useammassa Elviksen elokuvassa ja dokumenttielokuvassa tuotannon avustajana. Esposito toimi myös näyttelijänä muutamissa Elvis-elokuvissa pienissä rooleissa, joista osa oli dokumenttielokuvia, kuten "Tämä on Elvis" (1970), "Elvis kiertueella" (1972) ja "Kuningas Elvis" (1981), joissa Esposito näytteli luonnollisesti itseään.


title: Joe Esposito

text: Esposito pääsi lisäksi yhteen elokuvaan ja yhteen sarjaan esikuvaksi. Kurt Russellin tähdittämässä vuoden 1979 elokuvassa "Elvis" Joe Espositoa näytteli Joe Mantegna ja vuonna 2005 tuotetussa CBS:n minisarjassa "Elvis – legendan synty" Espositon roolissa näytteli Ian Leson.


title: Joe Esposito

text: Joe oli kaksi kertaa naimisissa ja hänellä oli kaikkiaan kolme lasta. Aiemman vaimonsa Joan Robertsin kanssa hänellä oli kaksi tytärtä eli Debbie ja Cindy. Martha Gallubin kanssa Joella oli Anthony-niminen poika.


title: Joe Esposito

text: Esposito työskenteli vanhemmalla iällä myös kasinoisäntänä Las Vegasissa ja Daiquiri Group -juomayhtiön edustajana.


title: Design the Skyline

text: Design the Skyline (alun perin nimeltään Extra Large Kids) oli vuonna 2007 perustettu yhdysvaltalainen yhtye, joka oli kiinnitettynä Victory Recordsille. Yhtye keräsi paljon negatiivisia ääniä demokappaleen "Surrounded By Silence" takia. Yhtye julkaisi 16. päivä elokuuta debyyttialbuminsa, Nevaehin, jolta julkaistiin kaksi singleä. Vuonna 2010 yhtye vaihtoi nimensä ja kosketinsoittaja James "Keebler" Lemos liittyi mukaan.


title: Design the Skyline

text: Design the Skylinen musiikki luokitellaan yleensä elektro-metalliksi, metalcoreksi tai popcoreksi. Päivää ennen albumin Nevaeh julkaisemista, 16-vuotias basisti Ethan Whitea, pyydettiin eroamaan yhtyeestä. Syynä oli tiettävästi hänen unohtamansa harjoittelupäivämäärät, joihin hän ei ollut osallistunut, vaikka White totesi syyn olevan hänen ikänsä. Musiikkivideo kappaleeseen "Break Free From Your Life" julkaistiin 30. päivä elokuuta. White on mukana videon kuvauksissa.


title: Design the Skyline

text: Heinäkuussa 2013 yhtye ilmoitti jäävänsä määrittelemättömän pituiselle tauolle jäsenten keskittyessä omiin musiikillisiin projekteihinsa.


title: S.T.A.L.K.E.R.: Call of Pripyat

text: S.T.A.L.K.E.R.: Call of Pripyat on ukrainalaisen pelitalon GSC Game Worldin kehittämä ensimmäisen persoonan ammuntapeli. Peli on jatko-osa "S.T.A.L.K.E.R."-pelisarjan ensimmäiselle pelille "" ja samalla sarjan kolmas osa. Peli julkaistiin Microsoft Windowsille vuonna .


title: S.T.A.L.K.E.R.: Call of Pripyat

text:
Pelin tapahtumat sijoituvat hieman "Shadow of Chernobylin" jälkeiseen aikaan. Kun Strelok sulki aivoja sulattavan voimakentän Prypjatin kaupungin ympäriltä, armeija huomaa tilaisuuden tulleen ottaa ”Zone” komentoonsa laajalla helikopterioperaatiolla. Jokin menee kuitenkin pahasti pieleen ja yhteys kaikkiin helikoptereihin menetetään. Pelissä pelaaja ohjaa armeijan leivissä olevaa Alexander Degtyarevia. Tehtävänäsi on tutkia mitä tapahtui armeijan helikoptereille, jotka lähetettiin ”Zone”-alueelle.
GameSpot antoi pelille arvosanaksi 8/10 arvostelussaan.


title: O:n tarina

text: O:n tarina ("Histoire d'O") on vuonna 1954 ranskaksi ja englanniksi julkaistu eroottinen romaani rakkaudesta, seksuaalisesta alistumisesta ja hallinnasta. Kirjoittaja "Pauline Réage" on salanimi. Kirjoittajaksi osoittautui ranskalainen journalisti Anne Cécile Desclos, joka käytti myös salanimeä "Dominique Aury". Desclos kertoi asian itse julkisesti 86-vuotiaana vuonna 1994. Alkujaan sarjaksi kirjeitä kirjoitettu romaani oli vastaus Desclosin rakastajan, kirjallisuuskriitikko ja kustantaja Jean Paulhanin, väitteelle, etteivät naiset kykene kirjoittamaan eroottisia romaaneja.


title: O:n tarina

text: Romaanissa nuori nainen, valokuvaaja "O" (muuta nimeä hänestä ei käytetä) joutuu miesystävänsä Renén pakottamana mukaan eräänlaiseen eroottiseen klubiin, johon kuuluu "herroiksi" kutsuttuja miesjäseniä sekä alistetussa asemassa olevia naisia. Romaanin edetessä kuvataan seksuaalisen alistumisen, suoranaisen orjuuden, erilaisia ilmenemismuotoja ja toteutustapoja.


title: O:n tarina

text: Romaanin ensimmäinen osa, "Roissyn rakastajat", kuvaa O:n alistamista ja hänen reaktioitaan siihen eräänlaisessa linnassa. Kirjan alussa lukijalle tarjotaan kaksi erilaista muunnelmaa alkutilanteesta. Osan lopussa O palaa ulkomaailmaan, koulutettuna alistumiseen ja varustettuna jäsenyyttä ja asemaansa osoittavalla symbolilla. Paikannimi "Roissy" esiintyy ainoastaan luvun lopussa auton ikkunasta näkyvässä kilvessä.


title: O:n tarina

text: Toinen osa, "Sir Stephen", kuvaa miten René luovuttaa O:n ihailemalleen vanhemmalle miehelle, velipuolelleen Sir Stephenille. Tämän tarkoituksensa on opettaa O:lle alistumista, johon ei liity rakkaus: "Te sekoitatte rakkauden ja tottelevaisuuden. Teidän tulee totella rakastamatta minua ja vaikka minä en rakasta teitä." Sir Stephen ja René antavat O:lle erilaisia alistumista vaativia tehtäviä.


title: O:n tarina

text: Kolmannessa osassa "Anne-Marie ja renkaat" Sir Stephen vie O:n ystävänsä Anne-Marien ylläpitämään ulkopuolisilta suljettuun "naistentaloon", jossa hän kohtaa naisten välisen dominoinnin ja seksuaalisuuden. Konkreettisesti termi "renkaat" viittaa genitaalilävistykseen.


title: O:n tarina

text: Romaanin neljäs osa "Pöllö" saa nimensä O:n esiintymisestä klubin juhlissa alastomana, mutta helmipöllöä esittävä naamio kasvoillaan.


title: O:n tarina

text: Romaani päättyy huomautukseen puuttuvasta viimeisestä luvusta. Huomautuksessa kerrotaan romaanilla olevan kaksi erilaista mahdollista loppua.


title: O:n tarina

text: Romaanin alussa on Jean Paulhanin kirjoittama esipuhe "Onnesta orjuudessa", jossa hän pyrkii tulkitsemaan romaanin lähtökohtia ja merkityksiä.


title: Jan Klabbers

text: Johannes Antonius Maria (Jan) Klabbers (s. 13. elokuuta 1963 Heumen, Alankomaat) on hollantilainen kansainvälisen oikeuden professori ja Suomen Akatemian rahoittaman Globaalin hallinnan tutkimuksen huippuyksikön johtaja Helsingin yliopiston oikeustieteellisessä tiedekunnassa. Hän on myös Erik Castrén -instituutin varajohtaja. Hän on aiemmin työskennellyt useissa eri tehtävissä Amsterdamin yliopistossa, josta hän on myös väitellyt tohtoriksi. Hänet valittiin marraskuussa 2012 Suomen Akatemian uuteen Martti Ahtisaari -akatemiaprofessorin virkaan 2013 alkavalle viisivuotiskaudelle.


title: Jan Klabbers

text: Klabbersia pidetään yhtenä maailman johtavista asiantuntijoista niin kansainvälisen sopimusoikeuden kuin kansainvälisten organisaatioiden oikeuden alalla. Hän on julkaissut aiheista useita kirjoja ja artikkeleita, joista merkittävimpiä ovat muun muassa "The Concept of Treaty in International Law" (1996), "Treaty Conflict and the European Union" (2008), "An Introduction to International Institutional Law" (2nd ed. 2009), ja "International Law" (2013). Viime aikoina hän on työssään pyrkinyt löytämään uusia lähestymistapoja kansainvälisen oikeuden tutkimukseen yhdistämällä siihen hyve-etiikan tutkimusta.


title: Jan Klabbers

text: Klabbers on viime vuosina toiminut myös vierailevana professorina/tutkijana lukuisissa yliopistoissa ja instituuteissa. Näihin kuuluu muun muassa Hofstra University School of Law (2007), Graduate Institute for International Studies and Development, Geneva (2008, 2013), Straus Institute for the Advanced Study of Law and Justice, New York University Law School (2009–2010) ja University of Paris Panthéon-Assas (Paris II; 2011). Hän on myös saanut palkintoja opetustaidoistaan.


title: Eero Saari

text: Eero Saari voi tarkoittaa ainakin seuraavia henkilöitä:


title: Pikaluisteluhalli

text: Pikaluisteluhalli on usein suuri jääurheilukeskus, jossa on mahdollisuus luistella 400 metrin pituisella ovaalin muotoisella pikaluisteluradalla.


title: Pikaluisteluhalli

text: Pikaluisteluhalleja löytyy monesta eurooppalaisesta, aasialaisesta ja pohjoisamerikkalaisesta talviurheilukeskuksesta. Suomessa ei ole yhtään pikaluistelun mahdollistavaa hallia. Suomea lähimmät pikaluisteluhallit ovat Norjan Hamarissa sijaitseva Vikingskipet ja Berliinin pikaluisteluhalli Sportforumilla.


title: Pikaluisteluhalli

text: Suomessa halleja on suunniteltu rakennettavan Helsinkiin,Seinäjoelle ja Ouluun. Pikaluisteluhallien rakennusprojektit ovat kuitenkin vielä suunnitteluvaiheesa.


title: Juan Carlos Maccarone

text: Juan Carlos Maccarone (19. lokakuuta 1940 Buenos Aires – 29. maaliskuuta 2015) oli argentiinalainen roomalaiskatolinen piispa. Hänet vihittiin papiksi 17. joulukuuta 1968 ja nimitettiin Lomas de Zamoran hiippakunnan vihkipiispaksi sekä Maurianan titulaaripiispaksi 30. tammikuuta 1993. Piispaksi vihkiminen seurasi 21. huhtikuuta. Pääkonsekraattorina toimi Desiderio Elso Collino, jota avustivat Héctor Gabino Romero ja José María Arancedo.


title: Juan Carlos Maccarone

text: Maccarone sai 3. heinäkuuta 1996 nimityksen Chascomúsin hiippakunnan piispaksi, ja hänet asetettiin tähän virkaan 24. syyskuuta. Hänet nimitettiin 18. helmikuuta ja asetettiin 29. toukokuuta 1999 Santiago del Esteron hiippakunnan piispaksi, jona hän toimi, kunnes erosi 19. elokuuta 2005. Maccaronen tiedotettiin olleen epäsopiva tehtäväänsä sairauden tai muun vakavan syyn takia. "Clarín"-lehti kertoi eron syynä olleen videon, joka sisälsi epäilyttäviä kuvia Maccaronesta 23-vuotiaan miehen seurassa. Kirkon sisältä esitettiin epäilyjä Maccaronen vastaisesta poliittisesta juonesta; Maccarone oli usein kritisoinut paikallisia viranomaisia ja toiminut köyhien puolestapuhujana.


title: Clarin

text: Clarin tai Clarín on:


title: Jääpallon SM-sarja 1966

text: Jääpallon SM-sarja kaudella 1965-1966 pelattiin taas yhden välivuoden jälkeen yksilohkoisena yksinkertaisena sarjana. Mestaruuden voitti WP-35. LaPa sai hopeaa paremman maalieron turvin ennen pronssilla ollutta HIFK:ta ja neljänneksi sijoittunutta KUV:a. Mitali jäi LaPa:n historian ainoaksi.


title: Jääpallon SM-sarja 1966

text: Edelliskausien mahtiseura OPS oli jopa lähellä sarjasta putoamista. Ensimmäistä kertaa 20 vuoteen OPS sijoittui huonommin kuin paikalliskilpailija OLS. Oululaisista myös OTP sijoittui OPS:n edelle.


title: Jääpallon SM-sarja 1966

text: Suomensarjaan putosivat VIFK, SePS ja VarTP. Yksikään pudonneista ei enää noussut takaisin SM-sarjaan.


title: Jääpallon SM-sarja 1966

text: OLS:n Seppo Rounaja oli sarjan paras maalintekijä tehtyään 16 maalia.


title: Jääpallon SM-sarja 1966

text: VIFK, SePS ja VarTP putosivat sarjasta. Tilalle nousivat Lappeenrannan Veiterä ja Lahden Reipas.


title: Jääpallon SM-sarja 1966

text: WP-35:n joukkue: Olavi Toivonen, Pekka Kettunen, Paavo Kiuru, Pauli Auvinen, Birger Wright, Ilmari Väisänen, Seppo Laakkonen, Esko Holopainen, Pentti Markkanen, Pentti Jokinen, Seppo Koskinen, Seppo Immonen, Antti Kallio, Teuvo Immonen, Eino Ropponen. Valmentaja: Leo Partanen


title: Jääpallon SM-sarja 1966

text:
Suomensarja pelattiin neljässä lohkossa ja lohkovoittajat pelasivat yksinkertaisen sarjan noususta SM-sarjaan.
Lahden Reipas ja Oulun Tarmo pelasivat uusintaottelun noususta SM-sarjaan. Reipas voitti ottelun 3-1. SM-sarjaan nousivat Veiterä ja Reipas.


title: Héctor Gabino Romero

text: Héctor Gabino Romero (4. elokuuta 1924 – 23. toukokuuta 1999) oli argentiinalainen roomalaiskatolinen piispa. Hän syntyi Bahía Blancassa ja sai pappisvihkimyksensä 20. joulukuuta 1947. Hänet nimitettiin Lomas de Zamoran hiippakunnan vihkipiispaksi sekä Tagaratan titulaaripiispaksi 26. toukokuuta 1978. Romeron konsekroi piispaksi Miguel Esteban Hesaynen ja Rodolfo Bufanon avustama Desiderio Elso Collino 15. elokuuta 1978.


title: Héctor Gabino Romero

text: Romero sai 7. tammikuuta 1984 nimityksen Rafaelan hiippakunnan piispaksi, ja hänet asetettiin tähän virkaan 25. maaliskuuta. Hän toimi tehtävässä kuolemaansa saakka.


title: Hugo Norberto Santiago

text: Hugo Norberto Santiago (s. 12. huhtikuuta 1954 María Juana) on argentiinalainen roomalaiskatolinen piispa. Hänet vihki papiksi Rafaelan hiippakuntaan Héctor Gabino Romero 19. joulukuuta 1985, ja hänet nimitettiin Santo Tomén hiippakunnan piispaksi 5. joulukuuta 2006. Piispaksi vihkiminen seurasi 19. maaliskuuta 2007. Pääkonsekraattorina toimi Carlos María Franzini, jota avustivat Jorge Casaretto ja Francisco Polti Santillán.


title: Detroit Tigers

text: Detroit Tigers on vuonna 1894 perustettu detroitilainen baseballseura. Joukkue pelaa Major League Baseballin American Leaguen keskidivisioonassa. Tigers on voittanut American Leaguen yksitoista kertaa, ja World Seriesin neljä kertaa vuosina 1935, 1945, 1968 ja 1984.


title: Detroit Tigers

text: Tigers pelasi ensimmäisen ammattilaispelinsä American Leaguessa 24. huhtikuuta 1901. Se on pelannut historiansa ajan useilla eri stadioneilla, ja nykyään pelaa kotiottelunsa Comerica Parkissa.


title: Detroit Tigers

text: Tigers voitti American Leaguen mestaruuden kolme kertaa peräkkäin vuosina 1907–1909, mutta hävisi jokaisena vuonna World Series -loppuottelun. Vuonna 1907 Chicago Cubs oli vahvempi otteluvoitoin 0–4. Seuraavana vuonna Cubs vei mestaruuden voitoin 1–4 ja vuonna 1909 Tigers hävisi Pittsburgh Piratesille otteluvoitoin 3–4.


title: Eulerin tiili

text: Eulerin tiili on suorakulmainen särmiö, jossa särmien pituudet ja tahkojen lävistäjien pituudet ovat positiivisia kokonaislukuja. Eulerin tiili on saanut nimensä Leonhard Eulerin mukaan.


title: Eulerin tiili

text: Eulerin tiilen sivujen pituudet saadaan ratkaisemalla seuraavat Diofantoksen yhtälöt:


title: Eulerin tiili

text: Jos a, b ja c ovat Eulerin tiilen sivun pituudet, niin myös kolmikko ("bc", "ac", "ab") muodostaa Eulerin tiilen.


title: Eulerin tiili

text: Pienimmässä Eulerin tiilessä, jonka löysi Paul Halcke vuonna 1719, on sivujen pituudet formula_2 ja tahkojen lävistäjät 267, 244, and 125.


title: Eulerin tiili

text: Muita ratkaisuja: sivujen pituudet(a, b, c)


title: Eulerin tiili

text:
(275, 252, 240),
(693, 480, 140),
(720, 132, 85), ja
(792, 231, 160).


title: Eulerin tiili

text:
Täydellinen suorakulmainen särmiö on eulerin tiili, jossa myös särmiön avaruuslävistäjän pituus on positiivinen kokonaisluku.
Toisin sanoen yllä esitettyyn Diofantoksen yhtälöön lisätään yhtälö


title: Eulerin tiili

text: Tiettävästi kukaan ei ole ratkaissut tätä yhtälöä. Täydellistä suorakulmaista särmiötä ei ole löydetty.


title: Eulerin tiili

text:
Alkeelliseksi Eulerin tiileksi sanotaan sellaista Eulerin tiiltä, jonka sivujen pituudet ovat keskenään jaottomia lukuja eli niiden suurin yhteinen tekijä on 1.
Pienin löydetty Eulerin tiili, formula_2, on alkeellinen Eulerin tiili sillä sen sivujen pituudet ovat keskenään jaottomia.


Blåfjella-Skjækerfjellan kansallispuisto () on kansallispuisto Pohjois-Trøndelagin läänissä Norjassa. Kansallispuisto on manner-Norjan neljänneksi suurin, sen pinta-ala on 1 924 km². Puisto avattiin 17. joulukuuta 2004. Kansallispuiston maisemat vaihtelevat laaksoista aarniometsiin ja vuorimaisemiin. Kansallispuiston korkein vuori on Midtiklumpen, 1 333 metriä.


title: Francisco Polti Santillán

text: Francisco Polti Santillán (s. 17. marraskuuta 1938 Santiago del Estero) on argentiinalainen roomalaiskatolinen piispa. Hänet vihittiin Opus Dein papiksi 11. elokuuta 1963 ja nimitettiin Santo Tomén hiippakunnan piispaksi 13. heinäkuuta 1994. Piispaksi vihkiminen seurasi 22. elokuuta. Pääkonsekraattorina toimi Antonio Quarracino, jota avustivat Edgardo Gabriel Storni, Fortunato Antonio Rossi, Domingo Salvador Castagna ja Alfonso Delgado Evers. Polti Santillán asetettiin virkaansa 11. syyskuuta.


title: Francisco Polti Santillán

text: Polti Santillán sai 17. toukokuuta 2006 nimityksen Santiago del Esteron hiippakunnan piispaksi, joksi hänet asetettiin 22. heinäkuuta.


title: Raúl Fernández-Cavada

text: Raúl Fernández-Cavada Mateos eli Raúl (s. 13. maaliskuuta 1988 Bilbao, Vizcaya, Espanja) on espanjalainen jalkapallomaalivahti. Hän edustaa Espanjan toiseksi korkeimmalla sarjatasolla Segunda Divisiónissa pelaavaa Racing Santanderia.


title: Raúl Fernández-Cavada

text: Raúl on Athleticin kasvatti ja edustanut seuraa vuodesta 1998 lähtien. Vuosina 2006–2010 hän pelasi seuran reservijoukkueissa sekä lainalla Segunda División B:n Conquensessä ja Granadassa, jonka kanssa hän saavutti sarjanousun Segunda Divisióniin, ennen ylennystään edustusjoukkueeseen kaudeksi 2010–2011. Hän debytoi edustusjoukkueessa ja Primera Divisiónissa 23. huhtikuuta 2011 Baskimaan paikallisottelussa Real Sociedadia vastaan. Peliminuutit ykkösmaalivahti Gorka Iraizozin varjossa olivat kuitenkin vähissä, ja kaudeksi 2013–2014 Raúl lainattiin Segunda Divisiónin Numanciaan.


title: Adina Porter

text: Adina Porter (s. 13. maaliskuuta 1977 New York, Yhdysvallat) on yhdysvaltalainen näyttelijä.


title: Adina Porter

text: Adina Porter on näytellyt teatterissa, elokuvissa ja televisiossa. Hän teki Broadway-debyyttinsä näytelmässä "The Women" vuonna 2001. Porter on näytellyt muun muassa elokuvissa "Rauhantekijä", "Gia" ja "Lackawanna Blues".


title: Adina Porter

text: Porter esitti Gwen Walkeria televisiosarjassa "American Dreams" vuosina 2002–2003. Hän on näytellyt Lettie Mae Thorntonia sarjassa "True Blood" vuodesta 2008 lähtien. Porter on vieraillut useissa muissa televisiosarjoissa kuten "House", "Yli synkän virran", Täydelliset Naiset ja "Pako".


title: Adina Porter

text: Adina Porter on naimisissa. Hänellä ja hänen miehellään Madisonilla on kaksi lasta. Perheellä on kodit New Yorkissa ja Los Angelesissa.


title: Heart and Soul

text: ”Heart and Soul” on Hoagy Carmichaelin säveltämä ja Frank Loesserin sanoittama musiikkikappale vuodelta 1938. Sen esitti alun perin laulaja Bea Wain Larry Clintonin orkesterin säestämänä lyhytelokuvassa "A Song Is Born". Wainin nauhoitus nousi Yhdysvaltojen listan ensimmäiselle sijalle vuonna 1939.


title: Heart and Soul

text: Kappale oli Carmichaelin ja Loesserin ensimmäinen yhteistyökappale ja jäi samana vuonna julkaistun ”Two Sleepy Peoplen” ohella näiden ainoaksi yhteiseksi tuotokseksi. Sen ovat nauhoittaneet muun muassa Ella Fitzgerald, Dean Martin ja Dave Brubeck.


title: Heart and Soul

text: ”Heart and Soulissa” esiintyvää sointukulkua I-vi-IV-V (ns. ”akuankkakierto”) käytettiin useissa muissa 1930-luvun menestyskappaleissa, mukaan lukien ”The Way You Look Tonight”, ”These Foolish Things”, ”My Funny Valentine” ja ”Blue Moon”. Tarttuva ja suhteellisen helposti soitettava kappale on erityisesti nuorten amatööripianistien suosiossa.


title: Jääpallon SM-sarja 1967

text: Jääpallon SM-sarja kaudella 1966-1967 ratkaistiin yksinkertaisessa sarjassa. Mestaruuden voitti WP-35 ennen oululaisseuroja OLS:aa ja OPS:aa. OLS:n Seppo Rounaja oli jälleen sarjan paras maalintekijä tehtyään 16 maalia.


title: Jääpallon SM-sarja 1967

text: Reipas, OTP ja Veiterä putosivat sarjasta.


title: Jääpallon SM-sarja 1967

text: WP -35: Olavi Toivonen, Pekka Kettunen, Paavo Kiuru, Pauli Auvinen, Birger Wright, Ilmari Väisänen, Seppo Laakkonen, Esko Holopainen, Pentti Markkanen, Pentti Jokinen, Seppo Koskinen, Eino Ropponen, Seppo Immonen, Teuvo Immonen ja Ari Kivikoski. Valmentaja: Leo Partanen


title: Jääpallon SM-sarja 1967

text:
Suomensarja pelattiin neljässä lohkossa ja lohkovoittajat pelasivat yksinkertaisen sarjan noususta SM-sarjaan.
SM-sarjaan nousivat Akilles ja Oulun Tarmo.


title: TNT (yhtye)

text: TNT on Norjan ensimmäisiä tunnettuja heavy metal -yhtyeitä. Sen tyylilaji on melodinen hard tai glam rock. TNT perustettiin Trondheimissa vuonna 1982. Yhtyeen tunnetuin hittikappale lienee ”10.000 Lovers (In one)” vuonna 1987 ilmestyneeltä albumilta "Tell No Tales".


title: TNT (yhtye)

text: TNT:n eräänä tunnusmerkkinä on sen kitaristin, Ronni LeTekron kehittämä kitarointityyli. Sitä on kutsuttu konekivääri-tyyliksi (engl. "machine gun sound"). Klassisen kitaramusiikin vaikutteita voi löytää yhtyeen musiikista, muun muassa kitara-introista.


title: TNT (yhtye)

text: Yhtye on ollut nelihenkinen. Syntetisaattori-osuudet on hoitanut albumeja levytettäessä yhtyeen ulkopuolinen henkilö. Muut jäsenet yhtyeen läpimurtokaudella eli 1980-luvun keskivälissä olivat: basistina Morty Black (alias Morten Skaget) ja rumpalina Morten ”Diesel” Dahl.


title: TNT (yhtye)

text: Klassisen heavy metal -musiikin ystävät saattavat pitää yhtyeen vuonna 1984 julkaistua albumia, "The Knighs Of New Thunder", ainakin jonkinlaisena musiikkityylin löytämisen läpimurtona. Esimerkkinä tästä voitaneen mainita kappale ”Thor With The Hammer”.


title: TNT (yhtye)

text: Yhtyeen alkuvaiheissa laulajana oli Tony Harnell. Myöhemmin hänen tilalleen tuli Shy-yhteen laulaja Tony Mills. TNT on levyttänyt vielä 2000-luvulla.


title: Sentrofenoksiini

text: Sentrofenoksiini eli meklofenoksaatti on lääkeaine, joka tuli markkinoille vuonna 1959 tuotenimellä Lucidril. Sitä on käytetty dementian ja Alzheimerin taudin hoidossa. Meklofenoksaatin ATC-luokitus on N06BX01. Nykyään ainetta käytetään myös älylääkkeenä eli nootropiinina.


title: Sentrofenoksiini

text: Vanhuksilla meklofenoksaatin on todettu parantavan kognitiivisia kykyjä, muistia ja yleistä henkistä suorituskykyä.


title: Jääpallon SM-sarja 1968

text: Jääpallon SM-sarja kaudella 1967-1968 pelattiin kymmenen joukkueen yksinkertaisena sarjana. Suomen mestaruuden voitti Mikkelin Palloilijat. Mestaruus oli MP:n ensimmäinen. Hopeamitalit sai Porvoon Akilles. Porvoolaiset olivat olleet edellisen kerran mitaleilla 33 vuotta aiemmin. Pronssia sai WP-35.


title: Jääpallon SM-sarja 1968

text: WP-35:n Seppo Laakkonen voitti maalikuninkuuden 22 osumalla.


title: Jääpallon SM-sarja 1968

text: Tarmo ja KUV putosivat sarjasta, tilalle nousivat Vaasa-67 ja PaSa


title: Jääpallon SM-sarja 1968

text: MP:n joukkue: Eero Tuomola, Kari Kaukinen, Kari Mutanen, Rainer Jungman, Raimo Rahikainen, Kari Kekkonen, Raimo Marttinen, Jukka Rönkä, Matti Vanhanen, Pentti Toivola, Antero Nikkanen, Antti Rusanen, Kyösti Vilhunen, Raimo Reiskanen, Kauko Värri. Valmentaja: Urho Hokkanen


title: Jääpallon SM-sarja 1968

text:
Suomensarja pelattiin neljässä lohkossa ja lohkovoittajat pelasivat yksinkertaisen sarjan noususta SM-sarjaan.
SM-sarjaan nousivat Vaasa -67 ja Imatran Pallo-Salamat.


title: Breakthru (kappale)

text: ”Breakthru” on englantilaisen rockyhtyeen Queenin kappale, joka ilmestyi "The Miracle" -albumilla. Sen tekivät pääosin yhtyeen rumpali Roger Taylor ja laulaja Freddie Mercury. Se julkaistiin singlenä kesäkuussa 1989 ja nousi Ison-Britannian listalla seitsemänneksi, Alankomaissa ja Irlannissa kuudenneksi ja menestyi kohtuullisesti myös muualla maailmassa. Kappale löytyy monilta Queenin kokoelmalevyiltä, muun muassa "Greatest Hits II" ja "Greates Video Hits II". Single ylsi Suomen virallisen listan sijalle 10.


title: Breakthru (kappale)

text: Kappaleen musiikkivideo kuvattiin Nene Valleyn rautatiellä Englannin Cambridgeshiressä. Videolla yhtye soittaa höyryveturin (”Miracle Express”) vetämässä avovaunussa.


title: Breakthru (kappale)

text: Pianointron vaihtuessa kappaleen nopeatempoiseen osaan (”Now”) juna näyttää ajavan tiiliseinän läpi. Seinä rakennettiin tunnelin päähän polystyreenistä ja maalattiin tiiliseinän näköiseksi. Freddie Mercury ei ollut täysin tyytyväinen tulokseen, sillä junan lähestyessä seinää tunnelin ilmanpaine hajotti seinän jo hetkeä ennen junan saapumista.


title: Kalevi Pirkola

text: Kalevi Pirkola (3. syyskuuta 1941 Oulu – 28. joulukuuta 1971 Helsinki) oli suomalainen jääpalloilija.


title: Kalevi Pirkola

text: Pirkola edusti Suomen jääpallomaajoukkuetta 52 maaottelussa. Hänet valittiin MM-kilpailujen tähdistöjoukkueeseen vuosina 1965, 1969 ja 1971. Seuratasolla hän edusti Oulun Työväen Palloilijoita vuosina 1960–1963 ja Helsingfors IFK:ta vuosina 1963–1971. Lempinimillä ”Moku” ja ”Suomen Dura” tunnettu Pirkola valittiin vuonna 1971 Suomen parhaaksi jääpalloilijaksi.


title: Kalevi Pirkola

text: Kalevi Pirkola pelasi SM-sarjaotteluita myös jalkapallossa HIFK:ta edustaen vuosina 1965–1966. Maahockeyssa hän voitti Huovien joukkueessa Suomen-mestaruuden vuosina 1970 ja 1971.


title: Kalevi Pirkola

text: Pirkola kaatui harjoituksissa Helsingin Velodromin viereisellä kentällä 26. joulukuuta 1971, löi päänsä jäähän ja kuoli kaksi päivää myöhemmin Töölön sairaalassa 30-vuotiaana. Todennäköinen kuolinsyy oli aivoruhjevamma. Ammatiltaan Pirkola oli huoltoaseman hoitaja Helsingin Käpylässä.


title: Algerine-luokka (tykkivene, 1857)

text: Algerine-luokka oli Britannian Kuninkaallisen laivaston tykkiveneluokka, johon kuului kuusi 1856–1857 valmistettua kolmitykkistä puista venettä. Myöhemmin Bombay Marine valmisti pari samanlaista alusta vuonna 1859.


title: Algerine-luokka (tykkivene, 1857)

text: Luokka oli suurennettu versio Albacore-luokan aluksista, ja sillä pyrittiin muuttamaan rannikkotykkiveneet merikelpoisemmiksi. Luokan alukset eivät kuitenkaan kerenneet osallistua Krimin sotaan. Vamistuessaan niiden aseistuksena oli yksi kahdeksan tuuman ja 68 naulan tykki sekä kaksi 24 naulan haupitsia. Vuonna 1863 kolme jäljellä olevaa alusta aseistettiin Armstrongin 110 naulan takaaladattavalla tykillä sekä saman tehtaan 40 naulan takaaladattavalla tykillä.


title: Algerine-luokka (tykkivene, 1857)

text: Alusten voimanlähteenä oli Maudslay, Sons and Fieldin valmistama kaksisylinterinen 80 hevosvoiman höyrykone, joka oli kytketty yhteen akseliin. Höyrykoneella alus saavutti yhdeksän solmun nopeuden. Aluksen potkuri voitiin nostaa vedestä, mikä paransi purjeiden tehoa. Valmistuessaan aluksella oli kuunaritakilointi. Pitkien purjehdusmatkojen nopeuttamiseksi ne myöhemmin takiloitiin prikanteeneiksi.


title: Algerine-luokka (tykkivene, 1857)

text: Kaikki kuusi luokan alusta tilattiin 22. syyskuuta 1856.


title: Elävänä stadionilla

text: Elävänä stadionilla on suomalaisen suomirock-yhtye Eppu Normaalin tammikuussa 2005 julkaistu videotallenne. Tallenne sisältää yhtyeen kuvatun, täysmittaisen konsertin, joka on nauhoitettu loppuunmyydyllä Ratinan stadionilla yhtyeen kotikaupungissa, Tampereella. 26 kappaleen mittaisen konsertin lisäksi tallenteen ekstramateriaaleihin on sisällytetty dokumentti konsertin rakentamisesta, sekä "Suolaista sadetta"-kappaleen musiikkivideo. Konsertti julkaistiin alun perin DVD-formaatissa, ja myöhemmin keväällä 2013 myös Blu-ray -muodossa (videokuva ei ole HD).


title: Hellmuth Reymann

text: Hellmuth Reymann (24. marraskuuta 1892 – 8. joulukuuta 1988) oli saksalainen kenraali. Toisessa maailmansodassa hän komensi 212. jalkaväkidivisioonaa vuosina 1942–1943 ja myöhemmin Saksan ilmavoimien 13. lentodivisioonaa, jotka molemmat kuuluivat pohjoiseen armeijaryhmään. Hänen joukkonsa kärsivät suuria tappioita Leningradin taistelussa. Myöhemmin vuonna 1944 Reymann komensi 11. jalkaväkidivisioonaa ennen kuin palasi Saksaan.


title: Hellmuth Reymann

text: Vuonna 1945 kenraali Burgdorf määräsi Reymannin puolustamaan Dresdeniä, mutta Reymann kieltäytyi. Myöhemmin hänet määrättiin Berliinin puolustajaksi, kunnes Ernst Käther korvasi hänet. Reymann sai myöhemmin vajavaisen divisioonan käskynsä alle Potsdamin lähistölle ja onnistui pakenemaan 20 000 miehen kanssa Walther Wenckin johtaman 12. armeijan luo ennen antautumistaan Yhdysvaltain joukoille.


title: Jääpallon SM-sarja 1969

text: Jääpallon SM-sarja kaudella 1968-1969 ratkaistiin viimeisen kerran yksinkertaisessa sarjassa. Sarjassa pelasivat ensimmäistä kertaa Suomensarjasta nousseet Imatran Pallo-Salamat ja Vaasa-67. Näistä V-67 taisteli jopa mitaleista loppukauteen asti, mutta PaSa:n kohtalona oli pudota takaisin Suomensarjaan. Toinen sarjasta putoava oli edellisen kauden hopeamitalijoukkue Porvoon Akilles.


title: Jääpallon SM-sarja 1969

text: Kausi huipentui sarjan päätöskierroksellä kun mestaruudesta taistelivat vielä Veitsiluodon Vastus ja Mikkelin Palloilijat. Kemissä pelatun ottelun voitti Vastus maalein 5-1, ja Vastus voitti näin ensimmäisen SM-kultansa. Edellisen kauden mestari MP sai hopeaa. MP:n takana WP-35, Oulun Luistinseura ja Lappeenrannan Pallo olivat tasapisteissä sarjan päätyttyä. Näistä WP-35 sijoittui maalieron perusteella pronssille.


title: Jääpallon SM-sarja 1969

text: MP:n Pentti Toivola voitti maalikuninkuuden 15 osumalla.


title: Jääpallon SM-sarja 1969

text: Akilles ja PaSa putosivat sarjasta. Tilalle nousivat Käpylän Urheilu-Veikot ja Joensuun Maila-Pojat.


title: Jääpallon SM-sarja 1969

text: Vastus: Seppo Jolkkonen, Eino Silvekoski, Erkki Karvo, Esko Talma, Juha Eklund, Matti Räsänen, Pentti Karvo, Pekka Ryhänen, Pertti Tammilehto, Juhani Myllyoja, Asko Eskola, Eino Keinänen, Risto Tammilehto, Kaarlo Henttinen. Valmentaja: Asser Tammilehto


title: Jääpallon SM-sarja 1969

text:
Suomensarja pelattiin neljässä lohkossa ja lohkovoittajat pelasivat yksinkertaisen sarjan noususta SM-sarjaan.
SM-sarjaan nousivat Käpylän Urheilu-Veikot ja Joensuun Maila-Pojat.


title: CNA Center

text: CNA Center on pilvenpiirtäjä Chicagon kaupungissa Illinoisin osavaltiossa Yhdysvalloissa. CNA Center on vuonna 1972 valmistunut 183-metrinen pilvenpiirtäjä. Rakennuksen alkuperäinen nimi oli "Continental Center III". Rakennuksessa on 44 kerrosta. CNA Center on yksinkertainen, suorakulmainen rakennus, mutta se on ainutlaatuinen, koska koko rakennus on maalattu kirkkaan punaiseksi.


title: Jääpallon SM-sarjakausi 1969–1970

text: Jääpallon SM-sarja kaudella 1969–1970 pelattiin ensimmäistä kertaa kaksinkertaisena sarjana. Mestaruuden voitti OLS, ennen WP-35:ttä ja MP:tä.


title: Jääpallon SM-sarjakausi 1969–1970

text: MP:n Matti Vanhanen voitti maalikuninkuuden 48 osumalla.


title: Jääpallon SM-sarjakausi 1969–1970

text: KUV ja JMP putosivat sarjasta. Tilalle nousi Porvoon Akilles. V-67 ja toinen nousija Imatran Pallo-Salamat luopuivat sarjapaikastaan.


title: Jääpallon SM-sarjakausi 1969–1970

text: OLS:n joukkue: Raimo Ikonen, Ahti Härkönen, Pertti Härkönen, Antti Ervasti, Juha Ohtonen, Juhani Ruokolainen, Veikko Torkkeli, Pekka Vartiainen, Matti Alatalo, Toivo Orava, Seppo Rounaja, Erkki Leinonen, Osmo Silander, Yrjö Ervasti, Pekka Paulamäki, Pentti Hiltunen ja Urpo Rounaja. Valmentajat: Reijo Karppinen ja Kalevi Juntunen


title: Seppo Rounaja

text: Seppo Rounaja (15. lokakuuta 1943 – 30. maaliskuuta 2016) oli suomalainen jääpalloilija, liikemies ja poliitikko.


title: Seppo Rounaja

text: Rounaja pelasi Suomen jääpallomaajoukkueessa 62 maaottelua, joissa hän teki 35 maalia. Hän oli vuoden 1967 MM-kilpailujen maalikuningas tehtyään neljä maalia, ja hänet valittiin kisojen tähdistöjoukkueen vasemmaksi laitahyökkääjäksi. Seuratasolla ”Ropi” Rounaja edusti Oulun Luistinseuraa ja voitti Suomen-mestaruuden vuosina 1970, 1975 ja 1976.


title: Seppo Rounaja

text: Seppo Rounaja kuului sukuun, joka omisti perinteisen oululaisen Pohjalaisen Kirjakaupan aina 1990-luvulle asti. Hän oli mukana yrityksen toiminnassa aina sen myyntiin asti.


title: Seppo Rounaja

text: Rounaja on urheilu-uransa jälkeen toiminut Oulun kaupunginvaltuuston ja kaupunginhallituksen puheenjohtajana.


title: Jääpallon SM-sarjakausi 1970–1971

text: Jääpallon SM-sarjakausi 1970-1971 ratkaistiin kaksinkertaisessa sarjassa. Osallistuvia joukkueita oli kahdeksan, sillä ennen kauden alkua sarjasta luopuivat suomensarjasta edellisenä kautena noussut Imatran Pallo-Salamat, sekä kaksi edellistä kautta SM-sarjassa pelannut Vaasa-67. Mestaruuden voitti WP-35 ennen Vastusta ja OLS:aa. LaPa jäi sarjan viimeiseksi ja putosi sarjata.


title: Jääpallon SM-sarjakausi 1970–1971

text: WP-35:n Seppo Laakkonen voitti maalikuninkuuden 45 osumalla.


title: Jääpallon SM-sarjakausi 1970–1971

text: LaPa putosi sarjasta. Tilalle nousi Warkauden Pallo-Pojat.


title: Jääpallon SM-sarjakausi 1970–1971

text: WP-35:n joukkue: Veli Pohjolainen, Olavi Toivonen, Pertti Koponen, Seppo Immonen, Martti Bräyschy, Kalevi Asp, Eino Hahkala, Leo Partanen, Seppo Laakkonen, Jaakko Lätti, Hannu Ojala, Esko Holopainen, Pauli Auvinen, Harri Laakkonen, Kari Tuovinen, Pauli Massinen, Eero Hautala, Raimo Tirkkonen, Seppo Koskinen. Valmentaja: Leo Partanen


title: Kal Ho Naa Ho

text: Kal Ho Naa Ho (, , ) on Nikhil Advanin ohjaama intialainen draamaelokuva vuodelta 2003. Elokuva menestyi sekä Intiassa että ulkomailla. Se voitti monia palkintoja, muun muassa kaksi National Film Awards -palkintoa ja seitsemän Filmfare Awards -palkintoa. "Kal Ho Naa Ho" esitettiin Suomessa Rakkautta ja anarkiaa -elokuvafestivaaleilla.


title: Kal Ho Naa Ho

text: Elokuva sijoittuu New Yorkiin. Naina Catherine Kapur (Preity Zinta) on vihainen nuori nainen. Hänen isänsä teki itsemurhan jättäen Nainan äidin Jenniferin (Jaya Bachchan) yksin kasvattamaan kahta pientä lasta. Jenniferin omistama ravintola on vararikon partaalla. Nainan isänäiti Lajjo (Sushma Seth) syyttää Jenniferiä poikansa itsemurhasta eikä suostu hyväksymään Giaa (Jhanak Shukla), Jenniferin adoptoimaa kuusivuotiasta tyttöä, vaan väittää tytön tuovan huonoa onnea. Naina joutuu kestämään päivittäistä riitelyä kotonaan. Hänen elämäänsä piristää hänen kurssikaverinsa Rohit (Saif Ali Khan).


title: Kal Ho Naa Ho

text: Aman Mathur (Shahrukh Khan) saapuu Nainan naapurustoon ja muuttaa pian kaiken. Huomatessaan naapureidensa surullisuuden, hän päättää tehdä asialle jotain. Hänen hyväntahtoinen sekaantumisensa, apunsa ja optimisminsa ohjaavat heidän elämäänsä parempaan suuntaan. Vaikka Naina on aluksi vastahakoinen viettämään aikaa yltiöpositiivisen Amanin kanssa, hän alkaa pitää tästä ja lopulta rakastuu tähän.


title: Kal Ho Naa Ho

text: Samaan aikaan Nainan ystävä Rohit on rakastunut häneen. Amanin rohkaisemana Rohit kutsuu Nainan lounaalle, mutta ennen kuin hän ehtii kertoa tunteistaan, Naina tunnustaa olevansa rakastunut Amaniin. Rohit kertoo asiasta Amanille ja lähtee vanhempiensa luo. Naina menee Amanin kotiin aikeenaan kertoa tunteistaan. Estääkseen häntä Aman sanoo olevansa naimisissa Priya-nimisen naisen kanssa, joka on oikeasti Amanin lääkäri (Sonali Bendre). Myöhemmin selviää, että Aman on kuolemassa sydänvikaan. Tietäen elinaikansa olevan lyhyt, hän kehottaa ihmisiä nauttimaan elämästä, koska ”huomista ei ehkä ole”. Hänen epäitsekkyytensä johtaa hänet uhraamaan rakkautensa Nainaa kohtaan ja saattamaan tämän yhteen Rohitin kanssa. Muutaman viikon kosiskelun jälkeen Naina alkaa pitää Rohitista enemmän kuin ystävänä. Saadessaan tietää, että Aman on auttanut Rohitia hänen valloittamisessaan, Naina suuttuu molemmille. Lopulta hän kuitenkin hyväksyy Rohitin kosinnan.


title: Kal Ho Naa Ho

text: Kireys Nainan perheessä loppuu, kun Aman paljastaa Gian olevan oikeasti Nainan sisarpuoli, joka syntyi hänen isänsä avioliiton ulkopuolisesta suhteesta. Jenniferin epäitsekäs anteeksianto johti hänen syyllisyyttä tuntevan miehensä itsemurhaan. Lajjo hyväksyy viimein Gian ja yhdistynyt perhe alkaa valmistautua Nainan häihin.


title: Kal Ho Naa Ho

text: Tapahtumien edetessä Amanin tila heikkenee. Nainan ja Rohitin kihlajaisissa voimakas tunnekuohu lähes tappaa hänet. Naina tapaa sattumalta Priyan, jota Aman väitti vaimokseen, ja saa tietää, että tämä on oikeasti Amanin lääkäri. Hän tajuaa, että Aman on valehdellut olevansa naimisissa salatakseen tilansa ja mahdolliset tunteensa häntä kohtaan. Naina menee tapaamaan Amania, ja vaikka tämä kieltäytyy myöntämästä tunteitaan, hän viimein tajuaa, että Aman rakastaa häntä myös. Aman suostuttelee Nainan silti naimaan Rohitin, koska hän ei eläisi enää kauan. Naina suostuu ja pian hän ja Rohit menevät naimisiin. Aman kuolee lopulta sairauteensa Naina, Rohit ja perhe vierellään.


title: Kal Ho Naa Ho

text: 20 vuotta myöhemmin Naina kertoo aikuiselle Gialle tarinaa Amanin epäitsekkäästä rakkaudesta. Hän on edelleen naimisissa Rohitin kanssa ja heillä on tytär.


title: Imagine That

text: Imagine That on vuonna 2009 ensi-iltansa saanut draamakomedia. Elokuvan pääosia näyttelevät Eddie Murphy, Thomas Haden Church, Yara Shahidi, Ronny Cox, Marin Hinkle, Nicole Ari Parker, Martin Sheen ja Bobb'e J. Thompson. Elokuvan on ohjannut Karey Kirkpatrick. Elokuva ei menestynyt taloudellisesti.


title: Imagine That

text: Elokuvasta tunnettu Eddie Murphy tuli tunnetuksi Beverly Hills -sarjasta.


title: Eurocup Formula Renault 2.0 -kausi 2008

text: Eurocup Formula Renault 2.0-kausi 2008 oli sarjan 18:s kausi. Kausi alkoi Belgian, circuit Span radalla ja päättyi Espanjan Barcelonassa. Sarjan mestaruuden voitti Suomen Valtteri Bottas. Toiseksi sijoittui australialainen Daniel Ricciardo ja kolmanneksi italialainen Andrea Caldarelli.


title: Hugh de Mapenor

text: Hugh de Mapenor tai de Mapenore (k. 1219) oli Herefordin piispa.


title: Hugh de Mapenor

text: De Mapenorin valittiin Herefordin tuomiorovastiksi 29. syyskuuta 1202 mennessä. Hänet valittiin piispaksi 3. helmikuuta 1216 Kuningas Juhana Maaton vastusti valintaa ja valitti asiasta paavi Honorius III:lle, mutta ehti kuolla ennen päätöksen saamista. Tottelevaisuuslupauksen Canterburyn arkkipiispa Stephen Langtonille hän antoi 27. lokakuuta 1216 ja Sylvester Worcesterlainen vihki hänet virkaan 18. joulukuuta.


title: Hugh de Mapenor

text: De Mapenor kuoli huhtikuussa 1219, luultavasti 16. päivä. Hänet on haudattu Herefordin tuomiokirkkoon.


title: Make Believe (Toton kappale)

text: Make Believe on yhdysvaltalaisen rockyhtye Toton "Toto IV" albumin toinen single vuodelta 1982. Kappaleen on säveltänyt ja sanoittanut David Paich.


title: Make Believe (Toton kappale)

text: Kappale ei onnistunut täysin toistamaan ensimmäisen singlen Rosanna menestystä loppukesällä 1982. Make Believen singlejulkaisu jäi bändin tuotannossa sen historian kahden suurimman hitin väliin ja myöhemmin lokakuussa kolmas singlejulkaisu Africa toi bändille sen ensimmäisen ja ainoan ykkössijan Yhdysvalloissa.


title: Make Believe (Toton kappale)

text: 2000-luvulla Make Believe oli mukana Grand Theft Auto:Vice City Stories -videopelissä.


title: Uudenseelanninmerikarhu

text: Uudenseelanninmerikarhu eli forsterinmerikarhu ("Arctocephalus forsteri") on Australian ja Uuden-Seelannin lähivesillä elävä korvahyljelaji.


title: Uudenseelanninmerikarhu

text: Uudenseelanninmerikarhulla on suippo kuono ja selvästi erottuvat korvat. Kaksikerroksinen tummanruskea turkki joka voi märkänä näyttää lähes mustalta. Naaraan ja koiraan ero on tällä lajilla huomattaava: naaraat painavat noin 40 kg, koiraat jopa 160 kg.


title: Uudenseelanninmerikarhu

text: Nisäkäsnimistötoimikunta on ehdottanut lajille uutta suomenkielistä nimeä "uuden-seelanninhylje". Suomen kielen lautakunnan mukaan oikeakielisempi nimi olisi "uudenseelanninhylje".


title: Eurocup Formula Renault 2.0 -kausi 2009

text: Eurocup Formula Renault 2.0-kausi 2009 oli sarjan 19:s kausi. Kausi alkoi Belgian, Espanjan Barcelonan radalla ja päättyi Espanjan Alcañizin radalla. Sarjan mestaruuden voitti espanjalainen Albert Costa. Toiseksi sijoittui ranskalainen Jean-Éric Vergne ja kolmanneksi portugalilainen António Félix da Costa.


title: Eurocup Formula Renault 2.0 -kausi 2009

text: "Kursivoitu" tarkoittaa kuljettajaa, joka osallistui vierailevana kuljettajana kilpailuihin eikä ollut oikeutettu saamaan pisteitä.


title: Lois Smith

text: Lois Arlene Smith (os. Humbert, s. 3. marraskuuta 1930 Topeka, Kansas, Yhdysvallat) on yhdysvaltalainen näyttelijä.


title: Lois Smith

text:
Lois Smith on näytellyt teatterissa, televisiossa ja elokuvissa. Hän esiintyi Broadwaylla ensimmäisen kerran vuonna 1952 komediassa "Time Out for Ginger". Hän sai ensimmäisen elokuvaroolinsa vuonna 1955 elokuvasta "Eedenistä itään". Smith on sittemmin näytellyt lukuisissa elokuvissa kuten "Rajut kuviot", "Paistetut vihreät tomaatit", "Kuolemaantuomittu", "Vaarallinen suhde", "Minority Report", "Hollywoodland" ja "Sweet Land".
Smith on esiintynyt televisiossa mm. sarjoissa "Valtatie 66", "Yhdestoista hetki", "Kolkyt ja risat", "Frasier", "Teho-osasto", "True Blood" ja "Täydelliset naiset".


title: Lois Smith

text: Smith on tehnyt pitkän uran teatterissa ja esiintynyt useamman kerran Broadwaylla. Hän on ollut Tony-ehdokkaana rooleistaan näytelmissä "Vihan hedelmät" ja "Buried Child". Hän voitti Drama Desk Award -palkinnon vuonna 2006 roolistaan näytelmässä "The Trip to Bountiful".


title: Lois Smith

text: Smith meni naimisiin opettaja Wesley Dale Smithin kanssa vuonna 1948. Pari erosi vuonna 1970. Lois ja Wesley Dale Smithillä on tytär Moon Elizabeth.


title: Nigel Slater

text: Nigel Slater (s. 9. huhtikuuta 1958, Wolverhampton, Länsi-Midlands, Englanti) on englantilainen kokki, journalisti ja televisiotoimittaja. Hän on kirjoittanut kolumnia lehteen "The Observer" lähes 20 vuoden ajan, ja on liitteen "Observer Food Monthly" pääasiallinen kirjoittaja. Tätä ennen Slater oli ruokatoimittajana naistenlehti" Marie Clairessa". Hän on myös kirjojensa kuvituksen visuaalinen suunnittelija.


title: Nigel Slater

text: Nuorena Slater kävi Woodfield Avenue Schoolia Länsi-Midlandsissa. Teini-ikäisenä hän muutti Worcestershireen suorittaakseen lukion Chantry High Schoolissa, jossa hän nautti esseiden kirjoittamisesta ja oli toinen kotitaloustunteja O-tasolle valinneista kahdesta pojasta. Omaelämäkerrassaan "Competitive cooking: Why do we bother?" Slater sanoo käyttäneensä ruoanlaittoa kilpaillakseen äitipuolensa kanssa isänsä huomiosta. Heidän suurin riitansa johtui sitruunamarenkipiiraista, jotka olivat Slaterin isän lempiruokaa. Äitipuoli kieltäytyi jakamasta reseptiään, joten Slater turvautui erilaisiin keinoihin saadakseen aikaan oman versionsa. ""Saatoin laskea roskiksessa olevat munankuoret saadakseni selville, kuinka monta munaa hän oli käyttänyt, ja kirjoittaa luvun ylös. Kävelin sisään eri aikoihin hänen ollessaan leipomassa. Minä vain yritin saada hänet kiinni esimerkiksi marengin teosta, rakensin sitä reseptiä hitaasti ja pala palalta kuukausia, ellen jopa vuosia."" Toisen version tapahtumista on kertonut Slaterin sisarpuoli Ann, joka on sanonut, että piirakkaa ei valmistanut hänen äitinsä, vaan Ann itse, ja että sen resepti oli keittokirjasta.


title: Nigel Slater

text: Slater sai kansallisen diplomin Worcesterin teknisestä opistosta vuonna 1976. Sen jälkeen hän työskenteli ravintoloissa ja hotelleissa ympäri maata ennen pääsyään "Marie Claireen" vuonna 1988. Hän tuli tunnetuksi yksinkertaisista resepteistään, joita esittelivät sellaiset hyvin myyneet keittokirjat kuten "The 30-Minute Cook" ja" Real Cooking", sekä hänen oma muistelmallinen"The Observer" -lehden kolumninsa, jonka kirjoittamisen hän aloitti vuonna 1993.


title: Nigel Slater

text: Vuonna 1998 Slater isännöi Channel 4 -kanavan ohjelmaa" Nigel Slater's Real Food Show". Hän palasi televisioon vuonna 2006 ruoka- ja keskusteluohjelmallaan "A Taste of My Life", jota esittivät BBC One ja BBC Two. Vuonna 2009 hän esiintyi kuusiosaisessa sarjassa "Simple Suppers", joka sai jatkoa seuraavana vuonna.


title: Nigel Slater

text: Slater tuli suurelle yleisölle tunnetuksi palkitulla omaelämänkerralla "Toast: The Story of a Boy's Hunger", joka keskittyy paitsi Slaterin rakkauteen ruokaan, myös hänen lapsuuteensa, perhesuhteisiinsa ja versoavaan seksuaalisuuteensa. Slater itse on kutsunut teosta "henkilökohtaisimmaksi muistelmaksi jonka yksikään ruokaihminen on koskaan kirjoittanut." Toast julkaistiin Britanniassa lokakuussa 2004, ja se pääsi nopeasti myydyimpien kirjojen listoille. The Observerille Slater sanoi: ""Kirjan loppuosa on hyvin ruokapitoinen, mutta niin se oli myös elämässäni. Lopussa pääsin eroon niistä kahdesta ihmisestä, joista en pitänyt (isä ja äitipuoli), ja totta puhuakseni olin siitä riemuissani. Minä halusin vain laittaa ruokaa.""


title: Nigel Slater

text: Kirjan pohjalta on tehty myös televisioelokuva "Toast", jossa 15-vuotiasta Slateria näyttelee Freddie Highmore ja hänen äitipuoltaan Helena Bonham Carter. Slaterin kaksi sisarpuolta ovat kyseenalaistaneet elokuvan esittämän negatiivisen kuvauksen äidistään.


title: Nigel Slater

text: Slaterin teos "Eating for England: The Delights & Eccentricities of the British at Table" on omistautunut englantilaiselle ruoanlaitolle. Se julkaistiin lokakuussa 2007. Kaksiosainen "Tender" taas kertoo tarinan Slaterin vihannestarhasta, miten se syntyi ja mitä siinä kasvaa. Ensimmäinen osa (2009) kertoo tarhan vihanneksista ja toinen (2010) hedelmistä. Tender on paitsi muistelmateos että tietokirja kasviksista, myös yli 500 reseptin keittokirja.


title: Nigel Slater

text: Slaterin äiti menehtyi astmaan pojan ollessa 9-vuotias.


title: Nigel Slater

text: Slaterilla on kaksi vanhempaa veljeä, Adrian ja John. John oli naapurinpoika, jonka Slaterin vanhemmat adoptoivat ennen Nigelin syntymää. Nykyään Slater asuu Highburyn alueella Pohjois-Lontoossa, jossa hän ylläpitää usein kolumnissaan esiintyvää keittiöpuutarhaa.


title: Liis Lemsalu

text: Liis Lemsalu (s. 20. lokakuuta 1992 Pärnu) on virolainen laulaja, joka voitti "Eesti otsib superstaarin" neljännen tuotantokauden vuonna 2011. Lemsalu esitti finaalissa kolme kappaletta: ”At least”, ”Mis maa see on?” ja Beyoncén ”Crazy in Love”. Voiton jälkeen Lemsalu lähti kiertueelle muiden kisassa olleiden kanssa ja julkaisi singlen ”Kõnnime seda teed”.


title: Liis Lemsalu

text: Lemsalu on jalkapalloilija Marek Lemsalun tytär.


title: Röyhelöpyy

text: Röyhelöpyy ("Bonasa umbellus") on Pohjois-Amerikassa elävä pienikokoinen kanalintu ja aitokanojen heimoon kuuluvan Bonasa-sukunsa ainoa laji. Se on yksi laajimmalle levinneistä ja pienimmistä pohjoisamerikkalaisista metsäkanalinnuista – kooltaan tuskin kyyhkystä suurempi.


title: Röyhelöpyy

text: Röyhelöpyy on keskimäärin 45 senttimetriä pitkä ja 500–700 grammaa painava metsäkanalintu. Koiras on yleensä naarasta hieman suurempi, tosin täysikasvuiset naaraat voivat olla kookkaampia kuin nuoret koiraat. Koiraalla ja naaraalla on hyvin samannäköinen ruskeansävyinen höyhenpuku: se on selkäpuolelta pilkullinen ja harmaan tai punaruskean värinen ja vatsapuolelta tummajuovainen ja kellertävä. Punaruskea höyhenpuku on vallitseva leudossa ilmanalassa, kun taas kylmässä ilmanalassa harmaa väritys on yleisempi.


title: Röyhelöpyy

text: Nimensä laji on saanut röyhelökauluksesta, joka muodostuu pitkistä, kiiltävänmustista tai kuparinpunaisista sulista ja voi olla hyvin näyttävä varsinkin koiraalla. Koiras voi näyttää jopa kaksi kertaa todellista suuremmalta, kun se pörhistää röyhelökaulustaan ja levittää pyrstöään esittäessään soidinta tai puolustaessaan reviiriään. Pyrstössä on 18 leveää sulkaa ja se on levitettynä kolmion muotoinen. Pyrstön ulkoreunaa koristaa kauluksen värinen vyö, mutta muilta osin sen väritys vaihtelee maantieteellisesti suuresti – siitä tunnetaan lähes 60 erilaista muunnosta.


title: Röyhelöpyy

text: Parhaiten eri sukupuolet erottaa toisistaan juuri pyrstön perusteella, jonka pituus on koiraalla vähintään 15 senttimetriä ja naaraalla tavallisesti alle 14 senttimetriä. Lisäksi koiraalla on takamuksessaan kaksi tai kolme täplää, jotka yleensä puuttuvat naaraalta kokonaan.


title: Röyhelöpyy

text: Röyhelöpyy elää Pohjois-Amerikassa alueilla, jossa on pysyvä lumipeite marraskuun lopusta pitkälle kevääseen. Sitä tavataan Kanadan kaikissa provinsseissa ja Yhdysvalloissakin 38 osavaltiossa. Pohjois-Amerikan itärannikolla levinneisyysalue ulottuu etelässä Pohjois-Georgiaan ja Koillis-Alabamaan ja pohjoisessa puurajalle asti Labradorissa. Länsirannikolla levinneisyysalue ulottuu etelässä Kaskadien länsirinteille ja Luoteis-Kalifornian rannikkovuorille ja pohjoisessa Yukonjoelle Alaskassa. Kalliovuorilla sitä tavataan Wyomingissa ja Utahissa. Suurten järvien eteläpuolella sitä esiintyy vain yksittäisinä populaatioina. Sitä on myös istutettu Newfoundlandiin ja Nevadaan.


title: Röyhelöpyy

text: Röyhelöpyy viihtyy kylmässä ilmastossa ja metsäisessä, vaikeakulkuisessa maastossa. Sitä tavataan etenkin hämärissä ja hiljaisissa metsissä, sankoissa tiheiköissä ja suojaisilla suoalueilla. Se karttaa aukeita paikkoja.


title: Röyhelöpyy

text: Lumettomina vuodenaikoina röyhelöpyy syö pääasiassa hedelmiä ja vihreitä lehtiä, mutta jonkin verran myös hyönteisiä. Joskus se pyydystää sammakoita, pyrstösammakoita ja käärmeitäkin. Talviravinto koostuu puiden norkoista ja talvisilmuista, joita se noukkii haavoista, koivuista, tuomista, kirsikoista, amerikanvalkopyökeistä ja sarvipähkinöistä. Poikaset syövät lähes yksinomaan hyönteisiä, kunnes ne saavuttavat täysikasvuisuuden.


title: Röyhelöpyy

text: Röyhelöpyystä tulee sukukypsä noin 120 vuorokauden ikäisenä. Naaras rakentaa pesänsä maahan ja munii yhden munan päivässä, kunnes niitä on keskimäärin 11 kappaletta. Se hautoo munia 23–26 vuorokautta poikasten kuoriutumiseen asti. Emo huolehtii poikasista, kunnes ne osaavat yöpyä puun oksalla. Lentämään poikaset oppivat 8–10 viikon kuluttua syntymästään.


title: Röyhelöpyy

text: Röyhelöpyyt elävät yleensä yksinään, mutta kerääntyvät yhteen paritteluaikana. Koiras päästää rummuttavaa ääntä, joka toimii kutsuhuutona naaraille ja haasteena kaksintaisteluun toisille koiraille. Paritteluajan päättyessä se ilmaisee myös koiraan elinvoimaisuutta.


title: Röyhelöpyy

text: Vaikka röyhelöpyytä metsästetään paljon virkistysmielessä, sen kanta ei ole toistaiseksi vaarantunut. Laajat metsien hakkuut uhkaavat kuitenkin lajin olemassaoloa paikallisesti.


title: Nokia C2-02

text: Nokia C2-02 Touch and Type on matkapuhelinvalmistaja Nokian kehittämä S40-käyttöjärjestelmällä toimiva kosketusnäytöllä ja liukunäppäimistöllä varustettu matkapuhelin.


title: Fortunado Devoto

text: Fortunado Devoto (21. marraskuuta 1872 – 29. kesäkuuta 1941) oli argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 20. joulukuuta 1895 ja nimitettiin sen vihkipiispaksi sekä Attaean titulaaripiispaksi 2. syyskuuta 1927. Devoton konsekroi Miguel de Andrean ja Santiago Luis Copellon avustama José María Bottaro y Hers 18. maaliskuuta 1928.


title: Toast

text: Toast (2010) on kokki Nigel Slaterin samannimiseen omaelämäkertaan pohjautuva televisioelokuva, jonka ohjasi S.J. Clarkson.


title: Toast

text: Freddie Highmore näyttelee 15-vuotiasta Slateria, Helena Bonham Carter tämän äitipuolta ja Ken Stott Slaterin isää. Elokuvan ensi-ilta oli BBC One:lla 30. joulukuuta 2010 ja ensimmäinen teatteriesitys Berliinin elokuvajuhlilla vuonna 2011. Elokuvalevitykseen Toast laskettiin 11. elokuuta 2011.


title: Toast

text: Nigel Slater pitää ruoanlaitosta, kun taas hänen kroonista astmaa sairastava äitinsä (Victoria Halmiton) on surkea kokki. Sairaus pahenee, ja samalla tulehtuu myös Nigelin suhde isäänsä. Äidin kuoltua tämä alkaa viettää iltojaan vastaeronneen siivojan neiti Potterin (Helena Bonham Carter) kanssa, jonka erikoisia sitruunamarenkipiiraita herra Slater rakastaa. Pari aloittaa suhteen ja muuttaa Herefordshiren maaseudulle Nigelin kanssa, joka ei voi sietää isänsä uutta kumppania.


title: Toast

text: Nigel löytää lohdutusta koulunsa kotitaloustunneilta, ja käyttää kehittyviä ruoanlaittotaitojaan isänsä miellyttämiseen muuttuen pian kilpailijaksi neiti Potterille. Yletön ruoka saa kuitenkin herra Slaterin lihomaan ja muuttumaan temperamenttisemmaksi. Nigel saa työn paikallisesta pubista välttääkseen neiti Potteria, ja rakastuu samalla kipeästi vuokraemäntänsä poikaan (Ben Aldridge). Suhde loppuu kuitenkin lyhyeen jälkimmäisen muuttaessa toiseen kaupunkiin.


title: Toast

text:
Kun herra Slater kuolee neiti Potterin syöttämän ruoan aiheuttamaan sydänkohtaukseen, Nigel päättää pakata tavaransa ja muuttaa Lontooseen.
Lähtiessään hän kiittää neiti Potteria ja kävelee sitten entisestä kodistaan ulos. Hän saapuu hotelliin, jonka kokki (Nigel Slater) tarjoaa hänelle töitä.


title: Toast

text: Slaterin sisarpuolet Ann ja June Perrens ovat kritisoineet "Toastia" toteamalla, että heidän äitinsä Dorothy Perrens – elokuvassa nimellä ”Mrs. Potter” – oli virheellisesti esitetty viettelevänä siivoojana, joka usein käytti rivoa kieltä, ja että Slaterin isä – elokuvassa ”Alan” – oli myös esitetty negatiivisella tavalla, vaikkakin he myöntävät, että Tony ei erityisemmin pitänyt pojastaan. He myös sanovat, että vaikka Perrens oli hyvä kokki, hän ei koskaan tarjoillut sitruunamarenkipiirasta, ja että heidän isäpuolensa kuoli rasittavan tenniksen pelaamisen aiheuttamaan rintakipuun, eikä heidän äitinsä tahalliseen ylensyöttämiseen, kuten "Toastissa" esitetään. Slater ei ole vastannut kritiikkiin.


title: Jääpallon SM-sarjakausi 1971–1972

text: Jääpallon Suomenmestaruus kaudella 1971-1972 ratkaistiin kaksinkertaisessa sarjassa. Vastus voitti mestaruuden. Vastuksen Pertti Tammilehto voitti maalikuninkuuden 32 osumalla. Kausi oli viimeinen, joka pelattiin Palloliiton alaisuudessa. Maaliskuussa 1972 perustettiin Suomen Jääpalloliitto, joka tästä eteenpäin on järjestänyt Suomen mestaruuskilpailut jääpallossa.


title: Jääpallon SM-sarjakausi 1971–1972

text: WPP putosi sarjasta. Tilalle nousi Lappeenrannan Pallo.


title: Jääpallon SM-sarjakausi 1971–1972

text: Vastus: Seppo Jolkkonen, Eino Keinänen, Kari Kiviharju, Eino Silvekoski, Erkki Mehtälä, Risto Tammilehto, Pertti Tammilehto, Matti Räsänen, Juha Eklund, Eero Hamari, Pekka Ryhänen, Pentti Karvo, Kaarlo Henttinen, Esko Talma, Erkki Karvo, Asko Eskola. Valmentajat: Heikki Tapio ja Jouni Väisänen


title: Luhtalitukka

text: Luhtalitukka ("Cardamine pratensis") on pohjoisella pallonpuoliskolla laajalle levinnyt ristikukkaisiin kuuluva kasvilaji.


title: Luhtalitukka

text: Monivuotinen, rönsyämätön luhtalitukka kasvaa 10-50 cm korkeaksi. Varsi on liereä. Lehdet ovat parilehdykkäisiä ja väriltään harmaanvihreitä. Tyviruusukkeen lehdykät ovat ruodittomia tai ruodillisia ja pyöreähköjä, päättölehdykän koko vaihtelee. Varsilehtien määrä vaihtelee kahdesta yli viiteen. Varsilehtien lehdykät ovat ruodittomia tai selväruotisia ja muodoltaan, kapeita, kapeansoikeita tai joskus myös isoja ja pyöreitä. Kukan terälehtiä on 4, niiden väri vaihtelee valkoisesta sinipunaiseen ja ovat tummasuonisia, ja 8-15 mm pitkiä. Verholehtiä on 4 ja ne ovat ovat 3-6 mm pitkiä ja muodoltaan pyöreäpäisiä tai suipohkoja. Heteitä yleensä 6, joista 4 pitkää ja 2 lyhyttä ja ponnet ovat väriltään keltaisia. Emiö yhdislehtinen, 1-vartaloinen, 1-luottinen. Luhtalitukka on ristipölytteinen eikä sen oma siitepöly hedelmöitä kukkia. Luhtalitukka kukkii Suomessa kesä-elokuussa. Siemenet kypsyvät 1-3 cm pitkissä, hoikissa ja litteissä liduissa. Paitsi siemenistä, luhtalitukka leviää myös lehdyköihin muodostuvien pienien silmujen ja niistä kasvavien pienten taimien avulla. Itusilmuja saattaa kehittyä maassa makaaviin kasvista irroinneisiin tyvilehtiinkin.


title: Luhtalitukka

text: Suomessa tavataan kolmea luhtalitukan alalajia: nimialalaji niittyluhtalitukkaa ("Cardamine" ssp. "pratensis"), rantaluhtalitukkaa ("Cardamine" ssp. "paludosa") sekä pohjanluhtalitukkaa ("Cardamine" ssp. "polemonioides"). Alalajit eroavat toisistaan kokonsa sekä lehtien ja kukkiensa muodon ja määrän perusteella.


title: Luhtalitukka

text: Suomessa tavattavista muista litukkalajeista luhtalitukka muistuttaa eniten purolitukkaa ("Cardamine amara"). Purolitukalla ovat tyvi- ja varsilehdet keskenään samanlaisia kun taas luhtalitukan tyvilehdissä on leveämmät lehdykät. Kukinta-aikana ne voi eroittaa toisistaan purolitukan jokseenkin aina puhtaanvalkoisista terälehdistä tai heteiden ponsista, jotka purolitukalla ovat sinipunaisia, luhtalitukalla keltaisia.


title: Luhtalitukka

text: Luhtalitukkaa ja sen alalajeja tavataan koko Euroopassa Espanjan, Italian, Kreikan, Ukrainan ja Venäjän eteläosia lukuun ottamatta. Levinneisyysalue jatkuu laikuttaisena läpi Siperian Tyynellemerelle saakka. Pohjois-Amerikassa sitä kasvaa Alaskassa, Kanadassa ja Yhdysvaltojen pohjoisosissa. Luhtalitukka kasvaa myös Grönlannissa ja Huippuvuorilla. Suomessa luhtalitukkaa tavataan koko maassa. Runsain laji on Etelä- ja Pohjois-Suomessa, muualla sitä tavataan satunnaisemmin. Alalajeista niittyluhtalitukkaa tavataan pääasiassa Etelä-Suomessa, rantaluhtalitukkaa koko maassa ja pohjanluhtalitukkaa Itä- ja Pohjois-Suomessa.


title: Luhtalitukka

text: Luhtalitukka viihtyy kosteilla ja tuoreilla paikolla niin kuin mm. märissä ojissa, lätäköissä, lähteisillä letoilla, korvissa, hetteiköissä sekä järvien, jokien ja merien rantaniityillä. Joissa se saattaa kasvaa myös vedessä.


title: Luhtalitukka

text: Luhtalitukan lehdet ja kukat ovat syötäviä, maku muistuttaa vesikrassin ja sinapin sekoitusta.


title: Jääpallon SM-sarjakausi 1972–1973

text: Jääpallon SM-sarja kaudella 1972-1973 pelattiin ensimmäistä kertaa vasta perustetun Suomen Jääpalloliiton järjestämänä. SM-sarjan sarjajärjestelmä ei muuttunut. Mestaruus ratkaistiin kaksinkertaisessa runkosarjassa, jonka voittaja voitti mestaruuden. Mestaruuden voitti toista kertaa peräkkäin Veitsiluodon Vastus.


title: Jääpallon SM-sarjakausi 1972–1973

text: OLS:n Seppo Rounaja voitti maalikuninkuuden 31 osumalla.


title: Jääpallon SM-sarjakausi 1972–1973

text: Akilles putosi II-divisioonaan. Tilalle nousi Oulun Tarmo.


title: Jääpallon SM-sarjakausi 1972–1973

text: Vastus: Seppo Jolkkonen, Pentti Karvo, Pekka Ryhänen, Pertti Tammilehto, Eero Hamari, Asko Eskola, Eino Keinänen, Kari Kiviharju,Kaarlo Henttinen, Erkki Mehtälä, Risto Tammilehto, Eino Silvekoski, Juha Eklund, Matti Räsänen. Valmentaja: Heikki Tapio


title: Domingo Salvador Castagna

text: Domingo Salvador Castagna (s. 12. tammikuuta 1931 Buenos Aires) on argentiinalainen roomalaiskatolinen arkkipiispa. Hänet vihittiin papiksi 4. joulukuuta 1955 ja nimitettiin Buenos Airesin arkkihiippakunnan vihkipiispaksi sekä Germania in Numidian titulaaripiispaksi 24. marraskuuta 1978. Piispaksi vihkiminen seurasi 29. joulukuuta. Pääkonsekraattorina toimi Juan Carlos Aramburu, jota avustivat Vicente Faustino Zazpe ja Manuel Marengo.


title: Domingo Salvador Castagna

text: Castagna sai 28. elokuuta 1984 nimityksen San Nicolás de los Arroyosin hiippakunnan piispaksi, ja hänet asetettiin tähän virkaan 20. lokakuuta. Hänet nimitettiin 22. kesäkuuta ja asetettiin 27. elokuuta Corrientesin arkkihiippakunnan arkkipiispaksi, jona hän toimi, kunnes jäi eläkkeelle 27. syyskuuta 2007.


title: Manuel Marengo

text: Manuel Marengo (16. helmikuuta 1906 – 17. marraskuuta 1988) oli argentiinalainen roomalaiskatolinen piispa. Hänet vihittiin papiksi 22. joulukuuta 1928 ja nimitettiin Santa Fen arkkihiippakunnan vihkipiispaksi sekä Carrhaen titulaaripiispaksi 20. helmikuuta 1950. Piispaksi vihkiminen seurasi 6. elokuuta. Pääkonsekraattorina toimi Nicolás Fasolino, jota avustivat Francisco Vicentín ja Silvino Martínez.


title: Manuel Marengo

text: Marengo sai 22. syyskuuta 1956 nimityksen Azulin hiippakunnan piispaksi, joksi hänet asetettiin 24. marraskuuta. Hän osallistui Vatikaanin toiseen kirkolliskokoukseen ja toimi hiippakuntansa johdossa, kunnes jäi eläkkeelle 14. huhtikuuta 1982.


title: Jääpallon SM-sarjakausi 1973–1974

text: Jääpallon Suomenmestaruus kaudella 1973-1974 ratkaistiin kaksinkertaisessa sarjassa. Veitsiluodon Vastus voitti kolmannen perättäisien mestaruuden.


title: Jääpallon SM-sarjakausi 1973–1974

text: WP-35:n Esko Holopainen voitti maalikuninkuuden 31 osumalla.


title: Jääpallon SM-sarjakausi 1973–1974

text: Tarmo putosi sarjasta. Tilalle nousi Porvoon Akilles.


title: Jääpallon SM-sarjakausi 1973–1974

text: Vastus: Seppo Jolkkonen, Eino Silvekoski, Kari Kiviharju, Esko Talma, Juha Eklund, Risto Tammilehto, Pentti Karvo, Pertti Tammilehto, Eero Hamari, Asko Eskola, Eino Keinänen, Timo Sainio, Mauri Kallio, Reijo Kåhlman, Esko Leskinen, Martti Höynälänmaa, Kari Talma.


title: Agustín Barrere

text: Agustín Barrere (9. elokuuta 1865 – 29. helmikuuta 1952) oli argentiinalainen roomalaiskatolinen piispa. Hänet vihittiin Fils de Marie Immaculéen papiksi 28. maaliskuuta 1891 ja nimitettiin Tucumánin hiippakunnan piispaksi 16. tammikuuta 1930. Piispaksi vihkiminen seurasi 3. elokuuta. Pääkonsekraattorina toimi Filippo Cortesi, jota avustivat Barnabé Piedrabuena ja Fortunado Devoto.


title: Agustín Barrere

text: Barrere toimi hiippakuntansa johdossa kuolemaansa saakka.


title: Allan Hyde

text: Allan Hyde (s. 20. joulukuuta 1989 Tanska) on tanskalainen näyttelijä.


title: Allan Hyde

text:
Allan Hyde on näytellyt tanskalaisissa televisiosarjoissa "Album", "2900 Happiness" ja "Den som dræber".
Hän esiintyi pääosassa tanskalaisessa elokuvassa "En forelskelse" vuonna 2008. Hyde sai vampyyri Godricin roolin yhdysvaltalaisesta televisiosarjasta "True Blood" vuonna 2009. Hän esiintyi elokuvassa "Exteriors" vuonna 2011. Hän on esiintynyt myös teatterissa.


title: Allan Hyde

text: Hyde on perustanut ystävänsä Aske Bangin kanssa tuotantoyhtiö Gourmet Filmin. Hyde ja Bang tuottavat lyhytelokuvia ja internetkomediasarjaa "Alla Salute!", joka koostuu muutaman minuutin pituisista jaksoista.


title: Allan Hyde

text: Allan Hyde on kotoisin Tanskasta, mutta asuu nykyään Los Angelesissa. Hänen isänsä on englantilainen ja äitinsä tanskalainen.


title: Enrique Principe

text: Enrique Principe (16. maaliskuuta 1912 – 7. lokakuuta 1974) oli argentiinalainen roomalaiskatolinen piispa. Hänet vihittiin papiksi 22. syyskuuta 1934 ja nimitettiin Santa Fen arkkihiippakunnan vihkipiispaksi sekä Abila Lysaniaen titulaaripiispaksi 28. marraskuuta 1957. Piispaksi vihkiminen seurasi 16. maaliskuuta 1958. Pääkonsekraattorina toimi Nicolás Fasolino, jota avustivat Francisco Vicentín ja Manuel Marengo.


title: Enrique Principe

text: Principe osallistui Vatikaanin toiseen kirkolliskokoukseen.


title: Ville Pekkola

text: Ville Valtteri Pekkola (s. 31. tammikuuta 1989 Lahti) on suomalainen koripalloilija. Hän on edustanut Korisliigassa vuosina 2011–2017 Tampereen Pyrintöä ja aikaisemmin Lappeenrannan NMKY:tä ja kasvattajaseuraansa Namika Lahtea. Pekkola on voittanut pelaajaurallaan Suomen mestaruudet Namika Lahdessa 2009 ja Pyrinnössä 2014. Lisäksi hän on voittanut Pyrinnössä LiigaCupin vuonna 2013, saavuttanut SM-hopeaa vuonna 2016 sekä cup-hopeaa vuonna 2012 ja sijoittunut Baltian liigassa neljänneksi vuonna 2014. Pyrinnössä Pekkola pelasi myös EuroChallengea. Heittävänä takamiehenä pelaava Pekkola tunnetaan ahkerana puolustajana, joka on myös hyvä kolmen pisteen heittäjä ja hengenluoja.


title: Ville Pekkola

text: Pekkola syntyi Lahdessa 31. tammikuuta 1989 ja asui kaupungissa lapsuutensa. Pekkolan veljet pelasivat myös koripalloa, ja koko perhe sitoutui lajiin. Pekkolan isä vei tämän Lahden NMKY:n harjoituksiin ensimmäisen kerran 4-vuotiaana. Pekkola kehittyi Namika Lahden juniorijoukkueissa ja oli kaudella 2007–2008 A-juniorien SM-sarjan riistokuningas 4,94 riiston ottelukohtaisella keskiarvolla.


title: Ville Pekkola

text: Pekkola aloitti pääsarjauransa kasvattajaseuransa Namika Lahden edustusjoukkueessa, jossa hän pelasi kaksi kautta vuosina 2008−2010. Ensimmäisellä pääsarjakaudellaan 2008–2009 Pekkola pelasi 1,2 pisteen ja 0,2 levypallon keskiarvoilla. Ensimmäisen pääsarjaottelunsa hän pelasi 21. tammikuuta 2009 Tampereen Pyrintöä vastaan, ja ensimmäisen kerran hän onnistui pisteidenteossa (6 pistettä) Team Componentaa vastaan 4. huhtikuuta. Kauden aikana Pekkola pelasi Namikan joukkueessa yhteensä viidessä ottelussa, onnistui pisteidenteossa niistä kahdessa ja pelasi hajasekunteja yhdessä pudotuspeliottelussa. Runkosarjan neljänneksi sijoittunut Namika voitti pudotuspeleissä Uudenkaupungin Korihait ja Espoon Hongan ja eteni loppuotteluihin, joissa se kaatoi Joensuun Katajan suoraan 0–3-otteluvoitoin. Pekkola sai näin ollen tulokaskaudellaan Suomen mestaruuden.


title: Ville Pekkola

text: Kaudella 2009–2010 Pekkolan peliaika kasvoi lähes seitsemään minuuttiin ottelua kohden. Hän paransi Korisliigan piste-ennätystään seitsemään Pyrintöä vastaan 24. maaliskuuta 2010 ja otti samassa ottelussa myös kolme levypalloa sekä riistoa ja antoi kaksi koriin johtanutta syöttöä. Pekkola pelasi runkosarjassa 24 ottelussa pistekeskiarvon noustessa 1,4:ään ja levypallokeskiarvon 1,2:een. Hän onnistui kolmen pisteen heitoissaan 37,5-prosenttisesti ja vapaaheitoissaan 78,6-prosenttisesti, mutta kahden pisteen heitoista onnistui vain 11,8 prosenttia. Namikan kausi päättyi runkosarjan yhdeksänteen sijaan, kun kolme joukkuetta ylsi 42 pisteeseen, ja Lahti jäi keskinäisessä vertailussa kolmikon viimeiseksi. Pekkola pelasi kauden aikana myös Namikan reservijoukkueessa I-divisioonaa 13,6 pisteen ja 4,6 levypallon keskiarvoilla.


title: Ville Pekkola

text: Kaudeksi 2010–2011 Pekkola siirtyi Sami-isoveljensä perässä Lappeenrannan NMKY:hyn. Lappeenrannassa Pekkolan roolipelaajuus kehittyi, ja hänestä tuli avausviisikon pelaaja. LrNMKY jäi runkosarjassa 11:nneksi ja joutui karsimaan sarjapaikastaan, jonka se säilytti voitettuaan Korikobrat otteluvoitoin 2–0. 37 runkosarjaottelussa yli 23 minuutin keskiarvolla pelannut Pekkola onnistui kahden pisteen koreissaan hyvin, 52,5-prosenttisesti, ja teki lisääntyneen peliajan myötä uransa siihen mennessä parhaat tilastolukemat, 4,8 pistettä, 3,6 levypalloa, 0,9 syöttöä ja 1,4 riistoa ottelua kohden.